
	诪转谞讬' 诪拽讜诐 砖谞讛讙讜. 讗讜专''讬 讘砖诐 专讬讘''讗 讚诪驻专砖 讘讬专讜砖诇诪讬 诪讗讬 砖谞讗 注专讘讬 驻住讞讬诐 诪砖讗专 讬''讟 诪砖讜诐 讚讝诪谉 讛驻住讞 诪讞爪讜转 讜讗讬诇讱 讜讗祝 讬讞讬讚 拽讗诪专 讛转诐 讘砖讗专 讬诪讜转 讛砖谞讛 讘讬讜诐 砖诪讘讬讗 拽专讘谉 讗住讜专 讘诪诇讗讻讛 讜驻专讬讱 讗诐 讻谉 讬讛讗 讻诇 讛讬讜诐 讗住讜专 讻诪讜 讬讞讬讚 砖诪讘讬讗 拽专讘谉 讜诪驻专砖 讛转诐 诪砖讜诐 讚专讗讜讬 诇讛拽专讬讘 诪砖讞专讬转 讗讘诇 驻住讞 讗讬谞讜 讬讻讜诇 诇讛拽专讬讘讜 讗诇讗 讗讞专 讞爪讜转 讻讚谞驻拽讗 诇谉 诪讘讬谉 讛注专讘讬诐 讜驻专讬讱 讗诐 讻谉 拽专讘谉 转诪讬讚 砖讛讜讗 诇讻诇 讬砖专讗诇 讜拽专讘 讘讻诇 讬讜诐 讬讛讗 讘讻诇 讬讜诐 讗住讜专 讘诪诇讗讻讛 讜诪砖谞讬 砖讗谞讬 转诪讬讚 砖讛转讜专讛 讛讜爪讬讗讛 诪谉 讛讻诇诇 讚讻转讬讘 讜讗住驻转 讚讙谞讱 讜讗诐 讻诇 讬砖专讗诇 讬讜砖讘讬诐 讜讘讟诇讬诐 诪讬 讬讗住讜祝 诇讛谉 讚讙谉 讜诪砖诪注 讛转诐 讚诪讚讗讜专讬讬转讗 讗住讜专讛 讜谞专讗讛 讚讗祝 讘讝诪谉 讛讝讛 讚诇讬讻讗 讛拽专讘讛 讻讬讜谉 砖谞讗住专 讗讝 讗住讜专 诇注讜诇诐:





专讘讬谞讜 讞谞谞讗诇

讜讻讬讜谉 砖讛讝讻讬专 讗诐 诇讗 注讘专 讛爪讜驻讬诐 讞讜讝专 讚砖"诪 注讚 讛爪讜驻讬诐 诪讬专讜砖诇讬诐 讛讜讗 讞砖讜讘 讛讜爪专讱 诪讛讗讬 拽专讗 讜讛讬讛 讘讬讜诐 讛讛讜讗 讬讛讬讛 注诇 诪爪诇讜转 讛住讜住 拽讚砖 诇讛' 讜讗诪专 专' 讬讛讜砖注 讘谉 诇讜讬 注转讬讚 讛拽讘"讛 诇讛讜住讬祝 注诇 讬专讜砖诇讬诐 注讚 砖注讛 砖讛住讜住 专抓 讜诪爪讬诇 驻讬' 讞爪讬 讛讬讜诐 砖讛爪诇 砖诇 住讜住 转讞转讬讜 讜诪驻谞讬 讝讛 驻转讞 讜讛讬讛 讘讬讜诐 讛讛讜讗 诇讗 讬讛讬讛 讗讜专 讬拽专讜转 讜拽驻讗讜谉 驻讬' 专' 讗诇注讝专 讗讜专 砖讛讜讗 讬拽专 讘注讜诇诐 讛讝讛 讻诇讜 讻讚讻转讬讘 (诪砖诇讬 讜 讻讙) 讻讬 谞专 诪爪讜讛 讜转讜专讛 讗讜专 讜讻转讬讘 (砖诪讜讗诇 讗 讙 讗) 讜讚讘专 讛' 讛讬讛 讬拽专 讘讬诪讬诐 讛讛诐 拽驻讜讬 讛讜讗 诪爪讜讬 诇注讜诇诐 讛讘讗 讜讻诇 讚讘专 诪爪讜讬 讘讬讚 讛专讘讬诐 讘讝讜诇 讛讜讗 讚讻转讬讘 (讬讜讗诇 讙 讗) 讘讬讜诐 讛讛讜讗 讗砖驻讜讱 讗转 专讜讞讬 注诇 讻诇 讘砖专 讜谞讘讗讜 专讬砖 诇拽讬砖 讚专砖讜 讘转诇诪讜讚 谞讙注讬诐 讜讗讛诇讜转 砖讛讜讗 讬拽专 注讻砖讬讜 讻讜' 讜专' 讬讜讞谞谉 讗诪专 讗诇讜 讘谞讬 讗讚诐 砖谞专讗讬谉 讘注讜诇诐 讛讝讛 讬拽专讬诐 讜谞讻讘讚讬诐 拽驻讜讬讬诐 讛诐 诇注讜诇诐 讛讘讗 讻讬 讛讗 讚讬讜住祝 讘专讬讛 讚专' 讬讛讜砖注 讘谉 诇讜讬 讞诇砖 讻讗诇讜 驻专讞讛 谞砖诪转讜 讗讬转驻讞 讗诪专 诇讬讛 讗讘讜讛 诪讗讬 讞讝讬转 讗诪专 诇讬讛 注讜诇诐 讛驻讜讱 专讗讬转讬 注诇讬讜谞讬诐 诇诪讟讛 讻诇讜诪专 讛讬拽专讬诐 讛讞砖讜讘讬诐 讘注讜诇诐 讛讝讛 讻讚讻转讬讘 (讬砖注讬讛 讬讙 讬讘) 讗讜拽讬专 讗谞讜砖 诪驻讝 讜讗讚诐 诪讻转诐 讗讜驻讬专 专讗讬转讬 讗讜转诐 转讞转讜谞讬诐 讘诪讚专讙讛 讛转讞转讜谞讛 讜讛讬讜专讚讬诐 讘注讜诇诐 讛讝讛 专讗讬转讬 讘注诇讬讛 诇诪注诇讛 诪讗诇讜 讗诪专 诇讬讛 讘谞讬 注讜诇诐 讘专讜专 专讗讬转 讻诇讜诪专 讛讗诪转 砖诐 讛讜讗 砖讛讜讗 诇砖诐 注诇讬讜谉 讛讜讗 讛注讬拽专 讗诪专 诇讬讛 讜讗谞讜 讗谞讛 诪拽讜诪谞讜 讗诪专 诇讬讛 讗谞讜 讞砖讬讘讜转讬谞讜 讛转诐 讻讬 讛讻讗 讜砖诪注转讬 讗砖专讬 诪讬 砖讬讘讗 诇讻讗谉 讜转诇诪讜讚讜 讘讬讚讜 讬砖 诪讬 砖讗讜诪专 砖讙讜专住 注诇 驻讛 讻讬 讛诇讱 讜讙专住转讜 注诪讜 讜讬砖 诪讬 砖诪驻专砖 诪讬 砖讬讘讗 讘讻讗谉 讜诪注砖讬讜 诪讬住讚讬诐 讜转诇诪讜讚讜 砖拽讬讬诐 讻诇 诪讛 砖诇诪讚 谞诪爪讗 讻讗诇讜 讛讘讬讗 专讗讬讜转讬讜 注诪讜 讜讛专讜讙讬 诪诇讻讜转 讗讬谉 讻诇 讘专讬讛 讜诇砖讜谉 讬讻讜诇讛 讘诪讞讬爪转谉 讜讗住讬拽谞讗 诇讗讜 专"注 讜讞讘专讬讜 讚讛诇诇讜 诪注诇转谉 讙讚讜诇讛 讝讜诇转讬 诪爪讜转 讛专讬讙转诐 讗诇讗 砖谞讬 讗讞讬诐 砖讛讬讜 讘诇讜讚 讘砖注讛 砖谞诪爪讗转 讘转 拽讬住专 讛专讜讙讛 讜讘拽砖讜 诇讛专讜讙 讻诇 讬讛讜讚讬 讘砖讘讬诇讛 讜讗诪专讜 砖谞讬 讛讗讞讬诐 讗谞讜 讛专讙谞讜讛 讻讚讬 诇讛爪讬诇 讻诇 讬砖专讗诇 讜谞讛专讙讜 讛谉 讜讻讜':




讜讛讬讛 讛' 诇诪诇讱 [注诇 讻诇 讛讗专抓] 讘讬讜诐 讛讛讜讗 讬讛讬讛 讛' 讗讞讚 讜砖诪讜 讗讞讚 [讬讛讬讛] 讛' 讗讞讚 砖讗讬谉 砖诐 讘砖讜专讛 专注讛 砖爪专讬讱 诇讜诪专 讘专讜讱 讚讬讬谉 讛讗诪转 讗诇讗 讛讟讜讘 讘讻诇 砖讛讻诇 讟讜讘 砖讗讬谉 砖诐 专注 讜砖诪讜 讗讞讚 讻专"谞 讘专 讬爪讞拽 讚讗诪专 讘注讜诇诐 讛讝讛 砖诪讬 谞讻转讘 讘讬讜讚 讛讗 讜谞拽专讗 讘讗诇祝 讚诇转 讗讘诇 讘注讜诇诐 讛讘讗 讻讜诇讜 讗讞讚 讻砖讗谞讬 谞讻转讘 讻讱 讗谞讬 谞拽专讗:




专讘讛 住讘专 诇诪讚专砖讛 讘驻讬专拽讗 讜诇讙诇讜转讜 讗"诇 讛讛讜讗 住讘讗 讝讛 砖诪讬 诇注诇诐 讞住专 讜' 讻转讬讘 讻诇讜诪专 注诇诪讬讛 [讜讝讛] 讝讻专讬 讻砖讗谞讬 谞拽专讗 注讻砖讬讜 讘讗诇祝 讚诇转 讜讘注讜诇诐 [讛讘讗] 讘砖诪讬 砖谞讗' 讝讛 砖诪讬 诇注讜诇诐:




讛讚专谉 注诇讱 讜讗诇讜 注讜讘专讬谉. 



诪拽讜诐 砖谞讛讙讜 诇注砖讜转 诪诇讗讻讛 讘注专讘讬 驻住讞讬诐 注讚 讞爪讜转 注讜砖讬谉 讻讜' 讜诪转诪讛讬' 诪讗讬 讗专讬讗 注专讘讬 驻住讞讬诐 讗驻讬' 讻诇 注专讜讘讛 谞诪讬 讚转谞讬讗 讛注讜砖讛 诪诇讗讻讛 讘注专讘讬 砖讘转讜转 讜讘注专讘讬 讬诪讬诐 讟讜讘讬诐 诪谉 讛诪谞讞讛 讜诇诪注诇讛 讗讬谞讜 专讜讗讛 住讬诪谉 讘专讻讛 诇注讜诇诐 讜砖谞讬' 讛转诐 注讚 讛诪谞讞讛 讜诇诪注诇讛 讛讻讗 诪讞爪讜转 讗讬 谞诪讬 讛转诐 讘专讻讛 诇讗 讞讝讬 讛讻讗 讘注专讘 讛驻住讞 讛注讜砖讛 诪诇讗讻讛 诪讞爪讜转 讛讬讜诐 讜诇诪注诇讛 讝讜诇转讬 砖讛转讬专讜 诇讛诐 讞讻诪讬诐 诪砖诪转讬谞谉 诇讬讛:






专讬讟讘"讗

诪拽讜诐 砖谞讛讙讜 诇注砖讜转 诪诇讗讻讛 讘注专讘讬 驻住讞讬诐 注讚 讞爪讜转 注讜砖讬诐 诪拽讜诐 砖谞讛讙讜 砖诇讗 诇注砖讜转 讗讬谉 注讜砖讬谉. 驻讬' 讜诪讞爪讜转 讜讗讬诇讱 讗讬谞讜 转诇讜讬 讘诪谞讛讙 讗诇讗 诪谉 讛讚讬谉 讗住讜专 讜讛讟注诐 驻讬' 专砖"讬 讝"诇 诇驻讬 砖讬砖 诇讜 诇讟专讜讞 讘注谞讬谉 诪爪讛 讜诪专讜专 砖转讛讗 诇讜 诪讜讻谞转 诇讻砖转讞砖讱 诇讗诇转专. 讜讘讬专讜砖诇诪讬 驻讬' 讛讟注诐 诇驻讬 砖讗讬谞讜 讘讚讬谉 砖转讛讗 注住讜拽 讘诪诇讗讻转讱 讜拽专讘谞讱 拽专讘 讜讘转讜住驻转讗 住讘专讜 诇讜诪专 讚讗讬住讜专讗 讚讗讜专讬讬转讗 讛讜讗 讜讻转讘 讛专讬"讟 讝"诇 讚讗讬谞讜 讘讚讬谉 讻诇诇 讗诇讗 讗讬住讜专讗 讚专讘谞谉 讘注诇诪讗: 讜讻转讘 专讘讬谞讜 讝专讞讬讛 讝"诇 讻讬 诇驻讬 讛讬专讜砖诇诪讬 注讻砖讬讜 砖讗讬谉 讛拽专讘谉 讚讬谞讜 讻砖讗专 讛讬诪讬诐 讟讜讘讬诐 讜讻诇 讛讬讜诐 转诇讜讬 讘诪谞讛讙: 讜讛专诪讘"谉 讝"诇 讛讙讬讛 注诇讬讜 砖讝讛 讗讬谞讜 砖讗诐 讻谉 讛讬讜 砖讜谞讬诐 讘诪砖谞转谞讜 讘注专讘讬 驻住讞讬诐 讘驻讬专讜砖 讜讗讬谉 讛讬专讜砖诇诪讬 讗诇讗 谞讜转谉 讟注诐 诇诪讛 讞讬讬讘讜 讝讛 诇讻转讞讬诇讛 讗讘诇 诪砖谞讗住专 讛讚讘专 谞讗住专 诇注讜诇诐 砖讻诇 讚讘专 砖讘诪谞讬谉 讗注驻"讬 砖讘讟诇 讛讟注诐 讙讝讬专讛 讘诪拽讜诪讛 注讜诪讚转 注讚 砖讬注诪讜讚 讘"讚 讜讬讘讟诇 讜讻诇 砖讻谉 讘讝讛 砖讛讚讘专 诪讜讟诇 讜爪专讬讱 讘讝诪谉 讛讝讛 诇注谞讬谉 诪爪讛 讜诪专讜专 讻讚讘专讬 专砖"讬 讝"诇 讜讻讱 讻转讘讜 讘转讜住' 讻讚讘专讬 讛专"诐 讘"谉 讝"诇 讜讻谉 讛讜讻讬讞 讛专讬"讟 讝"诇 诪讚讘专讬 专讘讬谞讜 讗诇驻住讬 讝"诇 讚讻转讘讛 诇诪转谞讬' 讜讙诪专讗 讘注诇讛 讻驻砖讜讟讛 讘讛诇讻讜转:



讛讛讜诇讱 诪诪拽讜诐 诇诪拽讜诐 讻讜'. 讻转讘 讛专讬"讟 讝"诇 讚讛讗 讚讗诪专讬谞谉 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 讛谞讬 诪讬诇讬 讻砖讚注转讜 诇讞讝讜专 讗讘诇 讗讬谉 讚注转讜 诇讞讝讜专 讛专讬 讚讬谞讜 讻注讬专 砖讛诇讱 诇砖诐 讜讘讙诪' 讬转讘讗专 讬讜转专 讘注"讛:



讗诪专讜 讘讬专讜砖诇诪讬 讻诇 讛讗讜讻诇 诪爪讛 讘注专讘 驻住讞 讻讘讗 注诇 讗专讜住转讜 讘讘讬转 讞诪讬讜 讜讛讘讗 注诇 讗专讜住转讜 讘讘讬转 讞诪讬讜 诇讜拽讛. 讜讗讬讻讗 诪专讘谞谉 讚谞拽讬讟 诇讛 讻驻砖讜讟讬 讜讘讻讜诇讬 讬讜诪讗 讜讘讻诇 诪爪讛. 讜讻转讘 讛专讬"讟 讝"诇 讚讛谞讻讜谉 砖诇讗 谞讗诪' 讗诇讗 讘诪爪讛 讛专讗讜讬讛 诇爪讗转 讘讛 砖讛讬讗 讛讗专讜住讛 讻讬 讛讬讗 诪爪讜讛 专讗砖讜谞讛 砖谞爪讟讜讜 讬砖专讗诇 讜讻谉 诇讗 谞讗诪专 讗诇讗 诪砖注转 讗讬住讜专 讛讞诪抓 讚讛砖转讗 诪转讞讬诇 讗专讜住讬 讛诪爪讜讛 谞诪爪讗 讚注讚 讗专讘注 砖注讜转 诪讜转专 讗驻讬' 讘诪爪讛 讛专讗讜讬讛 讜诪砖诐 讜讗讬诇讱 讗住讜专 讘诪爪讛 专讗讜讬讛 讜诪讜转专 讘诪爪讛 砖讗讬谞讛 专讗讜讬讛 讻讙讜谉 讘诪爪讛 注砖讬专讛 讗讜 砖谞讬诇讜砖讛 砖诇讗 讘诪讬诐 讜诪砖拽讬谉 注讚 住诪讜讱 诇诪谞讞讛 讚诪砖诐 讜讗讬诇讱 诇讗 讬讗讻诇 讗讚诐 注讚 砖转讞砖讱 砖讜诐 驻转 讗诇讗 砖诪讟驻诇 讘讘砖专 讜拽专讘讬诐 讜讘谞讬 诪注讬诐 讜讻讬讜爪讗 讘讛 讻讚讗讬转讗 讘驻专拽 注专讘讬 驻住讞讬诐: 讜讘讬专讜砖诇诪讬 讗诪专讜 专讘讬 诇讗 讛讬讛 讗讻讬诇 诇讗 讞诪抓 讜诇讗 诪爪讛 讜驻讬' 专' 住讬诪讜谉 讘砖诐 专' 讬讛讜砖注 讘谉 诇讜讬 讛讟注诐 诪砖讜诐 讚专讘讬 讘讻讜专 讛讬讛 讜讛讘讻讜专讬诐 诪转注谞讬谉 讘注专讘 驻住讞 讗谞谉 讻专' 住讬诪讜谉 诪砖诪讬讛 讚专' 讬讛讜砖注 讘谉 诇讜讬 拽讬讬诪讗 诇谉 讜讘驻讬' 讗诪专讜 讘诪住' 住讜驻专讬诐 讛讘讻讜专讬诐 诪转注谞讬谉 讘注专讘 驻住讞 诪谞讛讙 砖专讬专 讜拽讬讬诐:





讛诪讗讬专讬

诪拽讜诐 砖谞讛讙讜 讜讻讜' 讻讘专 讘讬讗专谞讜 讘专讗砖 讛诪住讻转讗 注诇 讛讞诇拽 讛讞诪讬砖讬 砖讘讝讗转 讛诪住讻转讗 砖讘讗 诇讘讗专 讚讬谉 讗讬住讜专 诪诇讗讻讛 讘讗专讘注讛 注砖专 讜砖讝讛 讛驻专拽 讗诪谞诐 讬住讜讚 注谞讬谞讜 诇讘讗专 讝讛 讛讞诇拽 诇讘讚 讗诇讗 砖注诇 讬讚讬 砖转诇讛 诪拽爪转 讚讘专讬诐 砖讘注谞讬谉 讝讛 讘诪谞讛讙 讛讝讻讬专 讘讜 讛专讘讛 讚讘专讬诐 砖诇讗 诪讻讜讜谞转 讛诪住讻转讗 砖讛谉 转诇讜讬讜转 讘诪谞讛讙 讙诐 讻谉 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖谞讬 讞诇拽讬诐 讗讞讚 讘诪讛 砖讛讜讗 注讬拽专 讛讻讜谞讛 诇讘讗专 讚讬谉 诪诇讗讻讛 讘讬"讚 讜讛砖谞讬 诇讘讗专 讛讚讘专讬诐 砖谞转讙诇讙诇讜 注诇 讬讚讬 讝讛 诪谉 讛讚讘专讬诐 讛转诇讜讬讬诐 讘诪谞讛讙 讙诐 讻谉:



讜讘诪砖谞讛 讛专讗砖讜谞讛 讛讞诇 诇讘讗专 讛讞诇拽 讛专讗砖讜谉 讜讛讜讗 砖讗诪专 诪拽讜诐 砖谞讛讙讜 诇注砖讜转 诪诇讗讻讛 讘注专讘讬 驻住讞讬诐 注讚 讞爪讜转 注讜砖讬谉 诪拽讜诐 砖谞讛讙讜 砖诇讗 诇注砖讜转 讗讬谉 注讜砖讬谉 讛讛讜诇讱 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉 讗讜 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 讜讞讜诪专讬 诪拽讜诐 砖讛诇讱 诇砖诐 讜讗诇 讬砖谞讛 讗讚诐 诪驻谞讬 讛诪讞诇讜拽转 讗诪专 讛专"诐 诇驻讬 砖讗诪专讜 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 砖讛讜讗 诪讜专讛 讻讬 讻砖讛诇讱 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 讗讬谞讜 注讜砖讛 讛转谞讛 讜讗诪专 讻讬 讝讛 讛讚讬谉 诇讗 砖讬讬讱 讜讛注讬拽专 讗诇 讬砖谞讛 讗讚诐 诪驻谞讬 讛诪讞诇讜拽转 讜诪讛 砖讛讻专讬讞谞讜 诇讞讬讬讘讜 砖诇讗 诇注砖讜转 讘诪拽讜诐 砖注讜砖讬谉 讻诇 讝讛 讗讬谞讜 谞专讗讛 砖谞讜讬 砖讬讘讗 诪诪谞讜 诪讞诇讜拽转 讗讘诇 讛砖谞讜讬 讛讜讗 讗诐 讬注砖讛 讘诪拽讜诐 砖讗讬谉 注讜砖讬谉 讗讜 讬注砖讛 讚讘专 诪砖讜谞讛 诪诪注砖讬讛诐 讗讜 讬诪讞讛 讘讛诐 讗讘诇 讛讘讟诇讛 讗讬谉 讘讛 诪讞诇讜拽转:



讗诪专 讛诪讗讬专讬 诪拽讜诐 砖谞讛讙讜 诇注砖讜转 诪诇讗讻讛 讘注专讘讬 驻住讞讬诐 注讚 讞爪讜转 注讜砖讬谉 专"诇 注讚 讞爪讜转 讛讬讜诐 讜诪拽讜诐 砖谞讛讙讜 砖诇讗 诇注砖讜转 讗祝 注讚 讞爪讜转 讻讚讬 砖诇讗 讬诪砖讱 讗讞专 讛诪诇讗讻讛 讜讬讘讗 诇讬讚讬 砖讻讞转 讘讬注讜专 讞诪抓 讗讬谉 注讜砖讬谉 讛讗 诪讞爪讜转 讜诇诪注诇讛 讗讬谉 讛讚讘专 转诇讜讬 讘诪谞讛讙 讗诇讗 讘讻诇 诪拽讜诐 讗讬谉 注讜砖讬谉 讜驻讬专砖讜 讘转诇诪讜讚 讛诪注专讘 讛讟注诐 讗讬谞讜 讚讬谉 砖讬讛讗 拽专讘谞讜 砖诇 讗讚诐 拽专讘 讜讛讜讗 注讜住拽 讘诪诇讗讻转讜 讜讗注"驻 砖转诪讬讚 谞砖讞讟 讻诇 讛砖谞讛 讘砖诪讜谞讛 讜诪讞爪讛 讜拽专讘 讘转砖注 讜诪讞爪讛 讜讘注专讘讬 驻住讞讬诐 谞砖讞讟 (讘砖砖) [讘砖讘注] 讜诪讞爪讛 讜拽专讘 (讘砖讘注) [讘砖诪讜谞讛] 讜诪讞爪讛 讜讛驻住讞 讗讞专讬讜 讻诪讜 砖讬转讘讗专 讘驻住讞 砖谞讬 诪"诪 讻讘专 讗诪专讜 砖诐 讛讚讗 讚转讬诪讗 诇诪爪讜讛 讗讘诇 诇注讻讘 转谞讬谞谉 砖讞讟讜 拽讜讚诐 讞爪讜转 驻住讜诇 诇讗讞专 讞爪讜转 诪讬讚 讜拽讜讚诐 转诪讬讚 讻砖专 讜诪讻讬讜谉 砖讛讜讗 讻砖专 讗祝 讛讜讗 拽专讜讬 讝诪谉 讛驻住讞 讜讗讬谞讜 讘讚讬谉 砖讬讛讗 拽专讘谞讜 砖诇 讗讚诐 拽专讘 讜讛讜讗 注讜住拽 讘诪诇讗讻转讜:



讜诪讻讗谉 讚拽讚拽讜 拽爪转 诪讞讘专讬诐 砖讘讝诪谉 讛讝讛 砖讗讬谉 讘讜 拽专讘谉 讗祝 诪讞爪讜转 讜诇诪注诇讛 转诇讜讬 讘诪谞讛讙 注讚 讛诪谞讞讛 砖诪谉 讛诪谞讞讛 讜诇诪注诇讛 诪讬讛讗 讗祝 砖讗专 注专讘讬 讬诪讬诐 讟讜讘讬诐 谞讗住专讜 讛讗 注讚 讛诪谞讞讛 诪讬讛讗 转诇讜讬 讘诪谞讛讙 讜讗讬谉 讛讚讘专讬诐 谞专讗讬谉 砖诇讗 讛讝讻讬专讜 讟注诐 讝讛 讘转诇诪讜讚 讛诪注专讘 讗诇讗 诇讛驻诇讬讙 讘讗讬住讜专 讗讘诇 诪转讞讬诇讛 注讬拽专 讛讻讜谞讛 爪专讬讱 讛讜讗 诇讛砖转讚诇 砖诇讗 诇讛转专砖诇 讘注谞讬谉 讛讙注诇讛 讜讘讬注讜专 讜讛讻谞转 诪爪讛 讜诪专讜专 讜讞专讜住转 砖讗讚诐 爪专讬讱 诇讟专讜讞 讘讛诐 诪讜住祝 注诇 砖讗专 爪专讻讬 讬诪讬诐 讟讜讘讬诐 讜注讜讚 砖讛专讬 讘讻诪讛 讚讘专讬诐 讛注诪讬讚讜 讛转拽谞讜转 讗祝 诇讗讞专 讞讜专讘谉 讜讻谉 讻诇 讚讘专 砖讘诪谞讬谉 讗注"驻 砖讘讟诇 讚讘专 诇讗 讘讟诇讛 讙讝专讛 讜讛专讬 诪爪讬谞讜 讘驻专拽 讝讛 砖专' 诪讗讬专 讜讞讻诪讬诐 谞讞诇拽讜 讘讙诪专 诪诇讗讻讛 讜讛转讞诇转讛 讜诇讗 谞讞诇拽讜 注诇 讝诪谉 讘讬转 讛诪拽讚砖 砖讛专讬 讘讬诪讬讜 砖诇 专' 诪讗讬专 诇讗 讛讬讛 讘讬转 讛诪拽讚砖 拽讬讬诐 讗诇讗 讜讚讗讬 讗祝 讘讝诪谉 讛讝讛 讻谉 讜讻谉 专讗讬讛 诪诪讛 砖讗诪专讜 讘驻专拽 讗讞专讜谉 注专讘讬 驻住讞讬诐 诇讗 讬讗讻诇 讗讚诐 注讚 砖转讞砖讱 讜谞住转驻拽 诇讛诐 讗诐 诪砖讜诐 驻住讞 讗诐 诪砖讜诐 诪爪讛 讜讗诪专 注诇 讝讛 专讘 砖砖转 讛讜讛 讬转讬讘 讘转注谞讬转讗 讻讜诇讬 讬讜诪讗 讜讗诪专讜 谞讬诪讗 住"诇 讚诪砖讜诐 驻住讞 讛讜讗 讜住"诇 讻诪"讚 诪讻砖讬专 讛讬讛 讘谉 讘转讬专讗 讘驻住讞 砖砖讞讟讜 砖讞专讬转 砖讛讜讗 讻砖专 讜讗注"驻 砖转讬专爪讛 砖诇讗 诪讟注诐 讝讛 讛讬讛 讗诇讗 诪驻谞讬 砖讛讜讗 讗住讟谞讬住 讜讗讬诇讜 讛讬讛 讗讜讻诇 讘砖讞专讬转 诇讗 讛讬讛 讗讜讻诇 讘注专讘 诪"诪 诪砖诪注 砖讗讬诇讜 讛讬讛 讛讟注诐 诪砖讜诐 驻住讞 诇讚注转 讛讗讜诪专 砖讝诪谞讜 讻讱 讛讬讜诐 专讗讜讬 讛讬讛 诇讜 诇讛转注谞讜转 讻诇 讛讬讜诐 讗注"驻 砖讘讟诇 拽专讘谉 讜讻谉 讛讚讬谉 诇讚注转 驻住拽 砖讝诪谞讜 诪讞爪讜转 讜诇诪注诇讛 爪专讬讱 诇讛转注谞讜转 诪讞爪讜转 讜诇诪注诇讛 讗讬诇讜 讛讬讛 诪砖讜诐 驻住讞 讗注"驻 砖讗讬谉 讻讗谉 拽专讘谉 讜讻谉 讛讚讬谉 讘讗讬住讜专 诪诇讗讻讛 砖讛讬讗 诇讚注转 转诇诪讜讚 讛诪注专讘 诪砖讜诐 驻住讞 砖讗祝 讘讝诪谉 砖讗讬谉 驻住讞 讗住讜专 讜讻诇 砖讻谉 砖讬砖 讘讝讜 爪讬专讜祝 砖讗专 讚讘专讬诐 讻讙讜谉 爪讜专讱 讟讜专讞 讛讙注诇讛 讜讘讬注讜专 讜讛讻谞转 诪爪讛 讜诪专讜专 讜讞专讜住转 注诇 讛讚专讱 砖讘讬讗专谞讜:



讛讛讜诇讱 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉 讗讜 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 谞讜转谞讬谉 诇讜 讞讜诪专讬 诪拽讜诐 砖讬爪讗 诪砖诐 讜讞讜诪专讬 诪拽讜诐 砖讛诇讱 诇砖诐 讜讗讬谉 注讜砖讬谉 讗诐 讘诪拽讜诐 砖注讜砖讬谉 诪爪讚 讞讜诪专讬 诪拽讜诐 砖讬爪讗 诪砖诐 讜讗诐 讘诪拽讜诐 砖讗讬谉 注讜砖讬谉 诪爪讚 讞讜诪专讬 诪拽讜诐 砖讛诇讱 诇砖诐 讜诪讛 砖讗诪专 讜讗诇 讬砖谞讛 讗讚诐 诪驻谞讬 讛诪讞诇讜拽转 讗"讗 诇驻专砖讛 讘讚专讱 讗讞专 讗诇讗 注诇 讗讞转 诪讛谉 讜讻砖转驻专砖谞讛 注诇 讛专讗砖讜谞讛 专"诇 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉 驻讬专讜砖讜 讗诇 讬砖谞讛 讗讚诐 诇注砖讜转 诪诇讗讻讛 讘讻讗谉 诪驻谞讬 讛诪讞诇讜拽转 砖讻砖讬专讗讜讛讜 注讜砖讛 诪诇讗讻讛 讜讛诐 讗讬谞诐 注讜砖讬诐 讜讛诐 讘讟诇讬诐 讜注讜住拽讬诐 讘爪专讻讬 讬讜诐 讟讜讘 诪讘讝讬诐 讗讜转讜 讜诪注诪注诪讬诐 注诇讬讜 讜讻砖转驻专砖讛讜 注诇 讛讗讞专讜谞讛 专"诇 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 讗祝 讘讝讜 讗诇 讬注砖讛 讜讗"转 讜讛专讬 谞诪爪讗 诪砖谞讛 砖讛诐 注讜砖讬诐 诪诇讗讻讛 讜讛讜讗 讬讜砖讘 讜讘讟诇 讜讬砖 讻讗谉 诪讞诇讜拽转 讜讻讘专 讗诪专转 讗诇 讬砖谞讛 讗讚诐 诪驻谞讬 讛诪讞诇讜拽转 讻讱 驻讬专讜砖讜 讝讜 砖讗诪专谞讜 诇讛讞讝讬拽 讻诪谞讛讙 诪拽讜诪讜 讜砖诇讗 诇注砖讜转 讗祝 讘诪拽讜诐 砖注讜砖讬谉 讗诇 讬砖谞讛 讘讜 诪爪讚 讬专讗转 诪讞诇讜拽转 砖讗讬谉 讘讝讜 诪讞诇讜拽转 讻诇诇 砖讻诇 讛讗讞专讬诐 砖专讜讗讬诐 讗讜转讜 讘讟诇 讗讬谉 讚谞讬谉 讗讜转讜 砖诪爪讚 讗讬住讜专 讛讜讗 谞诪谞注 讗诇讗 讗驻砖专 砖讗讬谉 诇讜 诪讛 诇注砖讜转 讗讜 砖讗讬谞讜 讘专讬讗 讜讻诪讛 讘讟诇谞讬 讗讬讻讗 讘砖讜拽讗 砖讗讬谉 讗讚诐 谞讜转谉 诇讘 注诇讬讛诐 诇诪讛 讛诐 诪转讘讟诇讬诐:



讝讛讜 讘讬讗讜专 讛诪砖谞讛 讜讻讜诇讛 讛诇讻讛 讛讬讗 讗诇讗 砖讘注谞讬谉 讞讜诪专讬 诪拽讜诐 砖讬爪讗 讜砖讛诇讱 爪专讬讱 诇讘讗专 拽爪转 转谞讗讬诐 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 诇讛砖诇诪转 讚讬谞讬诐 讗诇讜 注诐 砖讗专 讚讘专讬诐 砖谞转讙诇讙诇讜 讘讛诐 讗诇讜 讛诐:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 诪拽讜诐 砖谞讛讙讜 讻讜' 讜诪砖诪注 讛转诐 讚诪讚讗讜专讬讬转讗 讗住讜专讛 讻讜' 注讻"诇 讜转诇诪讜讚讗 讚讬讚谉 谞诪讬 诪爪讬 住讘专 讛讗讬 讟注诪讗 讜讚驻专讬讱 诇拽诪谉 诪讗讬 讗讬专讬讗 注"驻 讗驻讬诇讜 注专讘 砖讘转 讜讬讜诐 讟讜讘 谞诪讬 讚转谞讬讗 讻讜' 讜诇讗 诪砖谞讬 讚讘注"驻 讗住讜专 诪讚讗讜专讬讬转讗 诪讛"讟 讚讗诪专讬谞谉 讘讬专讜砖诇诪讬 讚讛讗 诇讗 诪砖转诪注 诪诪转谞讬转讬谉 讜讘专讬讬转讗 诇驻诇讜讙讬 讘讛讻讬 讚讘转专讜讬讬讛讜 讗住讜专 住转诐 诪砖诪注 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜拽驻讗讜谉 讝讛 讗讜专 砖讬拽专 讘注讜讛"讝 讜拽驻讜讬 讛讜讗 诇注讜讛"讘. 讘注专讜讱 注专讱 拽祝 驻讬专砖 讚拽讗讬 注诇 讗讜专 讛转讜专讛 讜讛"谞 驻讬专砖 专砖"讗 注诇 谞讙注讬诐 讜讻讜' 砖讬讛讬讜 谞拽诇 诇讬讚注 诇注讜讛"讘: 


 [专"讬 讗诪专 讗诇讜 谞讙注讬诐 讜讗讛诇讜转 砖讬拽专讬谉 讛谉 讘注讜讛"讝 讻讜'.  专砖"讬 诇讗 驻讬专砖 讘讝讛 讻诇讜诐 讜诇驻讬 驻讬专讜砖 讛注专讜讱 诇注讬诇 讬砖 诇驻专砖 讚讛讻讗 谞诪讬 讛"驻 讗讜专 讬拽专讜转 砖讛谉 讛诇讻讜转 讚谞讙注讬诐 讜讗讛诇讜转 讛讞诪讜专讜转 讻讚讗诪专讬谞谉 讘注诇诪讗 讻诇讱 诇讱 讗爪诇 谞讙注讬诐 讜讗讛诇讜转 讬讛讬讜 拽驻讜讬讬谉 讜拽诇讬谉 诇讻诇 诇注讜讛"讘 讻讚讻转讬讘 讗砖驻讜讱 专讜讞讬 注诇 讻诇 讘砖专 讜讙讜' 讜讻转讬讘 讻讜诇诐 讬讚注讜 诇讚注转 讜讙讜" 讜拽"诇:


 注讜诇诐 讛驻讜讱 专讗讬转讬 讻讜' 注讚 讛专讜讙讬 诇讜讚  诪驻讜专砖 驻"拽 讚讘"讘]:


 讻诇 诪爪讬诇讜转 砖转讜诇讬谉 诇住讜住 讻讜'. 注讬讬谉 驻讬专讜砖 专砖"讬 讜讬讜转专 谞专讗讛 诇驻专砖 讚讙诐 诇驻讬 讚专砖 讝讛 讬讛讬讛 诪诇砖讜谉 爪诇 砖讬讛讬讛 诇爪诇 讘讬谉 注讬谞讬讜 砖诇讗 讬讛讬讛 谞讘注转 诪讝专讬讞转 砖诪砖 讜讻谉 注讜砖讬谉 诇住讜住讬诐 讛诪讜讻谞讬诐 诇诪诇讞诪讛 讜拽"诇:


 诇讛讜住讬祝 讻讜' 讬讛讬讛 拽讜讚砖 诇讛'. 讻诇 讗讜转讛 讛讜住驻讛 诇注谞讬谉 讗讻讬诇转 拽讚砖讬诐 拽诇讬诐 讜诪注砖专 砖谞讬 讜诪拽专讬 转讜讱 讞讜诪讜转 讬专讜砖诇讬诐 讜讗讬谞讜 谞专讗讛 砖讬讘谞讜 讗讜转讛 讞讜诪讛 讻"讻 讙讚讜诇讛 注"讬 讘谉 讗讚诐 讗讘诇 讗诪专 讜讗谞讬 讗讛讬讛 诇讛 讞讜诪转 讗砖 讜拽"诇: 


讘砖诇诪讗 诇诪"讚 讻诇 讘讬讝讛 讜讙讜'. 注讬讬谉 驻讬专砖"讬 讜拽"拽 讜诪讗讬 拽讜砖讬讗 诇诪"讚 谞诪讬 讛谞讱 转专转讬 讛讗 讻讬讜谉 讚诇讚讬讚讛讜 谞诪讬 拽讗诪专讬谞谉 讚诪注转专讬 讬砖专讗诇 讻讜' 谞讬诪讗 谞诪讬 讚诇讗 讬讛讬讜 爪专讬讻讬诐 诇注砖讜转 住讞讜专讛 讘谞讻住讬 讛拽讚砖 讜谞专讗讛 诇驻专砖 讚诇诪"讚 讘讬讝讛 谞讬讞讗 砖诇讗 讬讛讬讜 爪专讬讻讬诐 讙讝讘专讬诐 诇拽谞讜转 诪诪注讜转 讛拽讚砖 诪谉 讛住讜讞专讬诐 讻诇讬 讛诪拽讚砖 砖讛谉 讛住讬专讜转 讻讬 讛住讬专讜转 讙讜讘讬谉 诪谉 讛讘讬讝讛 讬讛讬讛 拽讚砖 讗诇讗 诇讛谞讱 转专转讬 诪"讚 讚诪注转专讬 讬砖专讗诇 讜诪转谞讚讘讜 讜讗讬谉 讚专讱 讛诪转谞讚讘讬谉 讗诇讗 诇讛转谞讚讘 诪注讜转 讜讗"讻 爪专讬讻讬谉 砖驻讬专 住讜讞专 讻谞注谞讬 诇拽谞讜转 诪诪谞讜 讛住讬专讜转 讜诪砖谞讬 讗讬谉 讻讗谉 注谞讬 砖讗讬谉 讚专讱 讛注谞讬 诇讛讬讜转 诇讜 住讬专讜转 砖诇 讻住祝 讜讝讛讘 讜讘讬讜诐 讛讛讜讗 诇讗 讬讛讬讛 讻讗谉 注谞讬 讜讻诇 讗讞讚 诪讬砖专讗诇 讬讛讬讛 诇讜 讘讘讬转讜 住讬专讜转 砖诇 讻住祝 讜讝讛讘 讻诪驻讜专砖 讜讛讬讛 讻诇 住讬专 讘讬专讜砖诇讬诐 讜讘讬讛讜讚讛 拽讚砖 诇讛' 爪讘讗讜转 讜讘讗讜 讻诇 讛讝讜讘讞讬诐 讜讙讜' 讚讛讬讬谞讜 砖讬讛讬讜 注砖讬专讬诐 讜讬讛讬讛 诇讻诇 讗讞讚 住讬专 砖诇 讻住祝 讜讝讛讘 讘讘讬转讜 诇讛拽讚讬砖讜 拽讚砖 诇讛' 讜讬砖 诇讚拽讚拽 砖讗诪专 讘讬专讜砖诇讬诐 讜讘讬讛讜讚讛 讚诪砖诪注 讘讻诇 讗专抓 讬讛讜讚讛 讜讻讬 诪讜转专 诇讗讻讜诇 拽"拽 讜讝讘讞讬诐 讞讜抓 诇讬专讜砖诇讬诐 讘讻诇 讗专抓 讬讛讜讚讛 讜诇驻讬 诪讛 砖讗诪专讜 诇注讬诇 讚讛拽讘"讛 注转讬讚 诇讛讜住讬祝 注诇 讬专讜砖诇讬诐 讻讜' 讜讛讬讬谞讜 诪讗专抓 讬讛讜讚讛 谞讬诪讗 讚诪讛 砖讛讜讗 注转讛 讗专抓 讬讛讜讚讛 讬讛讬讛 拽讚砖 诇讛' 讜讚讜"拽: 


 讗讬诇讬诪讗 讻谞注谞讬 诪诪砖 讻讜'. 专"诇 讚讻诇 诪讛 砖讛讜讝讛专讜 讘讜 讛讗讘讜转 诇讬拽讞 诪讘谞讜转 讻谞注谉 讜讚讗讬 讚讛砖讘讟讬诐 谞诪讬 谞讝讛专讜 讘讜 讜讛讗 讚讻转讬讘 砖讗讜诇 讘谉 讛讻谞注谞讬转 讻讘专 讚专砖讜 讘讜 驻专拽 讛谞砖专驻讬谉 砖讛讜讗 讝诪专讬 砖注砖讛 诪注砖讛 讻谞注谉 讜诪讛 砖驻讬专砖 专砖"讬 讘讞讜诪砖 讻诇 讘谞讜转讬讜 诇谞讞诪讜 专"谞 讗讜诪专 讻谞注谞讬讜转 讛讬讜 讛讜讗 注"驻 讘"专 讜驻诇讬讙讗 讗讙诪专讗 讚讬讚谉 讜讛专讗"诐 讘住讜祝 驻专砖转 讜讬讞讬 驻讬' 讚诇讗 驻诇讬讙讬 讚砖讗谞讬 讬讛讜讚讛 砖讛讬讛 诪诇讱 讜讛讬讛 住讬驻拽 讘讬讚讜 诇讬砖讗 讗砖讛 诪讗讬讝讛 讗讜诪讛 砖讬专爪讛 讗讘诇 讗讞讬讜 讻讜' 注"砖 讜讛讜讗 讚讞讜拽 讚讙诐 砖讛讬讛 诪诇讱 讘讬谉 讗讞讬讜 诇讙讘讬 注讜"讙 诇讗 讛讬讛 诪诇讱 讜注讜讚 讚诇驻讬 住讚专 讛讻转讜讘讬诐 谞专讗讛 讻砖谞砖讗 讬讛讜讚讛 讘转 砖讜注 讛讬讛 讗讞专 诪讻讬专转讜 砖诇 讬讜住祝 讜讻"讛 讘住讚专 注讜诇诐 讜讗"讻 讻讘专 讛讜专讬讚讜讛讜 讗讞讬讜 诪讙讚讜诇转讜 讻讚讻转讬讘 讜讬专讚 讬讛讜讚讛 讜讙讜' 讜讗诪专讜 驻"拽 讚住讜讟讛 砖讛讜专讬讚讜讛讜 诪讙讚讜诇转讜 讜谞专讗讛 讚转诇诪讜讚讬谞讜 诪爪讬 住讚专 讻专讘讬 讬讛讜讚讛 讚讗诪专 讘讘"专 讚诇讗 谞砖讗讜 讻谞注谞讬讜转 讗诇讗 讚讗讞讬讜转 转讗讜诪讜转 谞讜诇讚讜 注诐 讻"讗 诪讛诐 讜谞砖讗讜诐 讜讗注"讙 砖讛讜讗 讚讘专 砖注转讬讚讛 讛转讜专讛 诇讗住讜专 诇讗 讛讜讝讛专讜 讘讜 讘谞讬 讬注拽讘 讻诪讜 砖讛讜讝讛专讜 诪诇讬砖讗 讘谞讜转 讻谞注谉 砖诪爪讬谞讜 诪驻讜专砖 讘拽专讗 砖讛讜讝讛专讜 讘讜 讛讗讘讜转 讜讚讜"拽: 


诇注讜讛"讘 讻讜诇讜 讛讟讜讘 讻讜'. 讛讜讗 诪讘讜讗专 注"驻 诪"砖 诪驻讬 注诇讬讜谉 诇讗 转爪讗 讛专注讜转 讜讛讟讜讘 讗诪专 专注讜转 讘诇砖讜讬 专讘讬诐 讜讛讟讜讘 讘诇砖讜谉 讬讞讬讚 诇驻讬 砖讛专注讜转 讬砖 讘讛诐 砖讬谞讜讬诐 专讘讬诐 诇驻讬 讛诪拽讘诇讬诐 讜诇讗 讻谉 讛讟讜讘 讛讘讗 诪诪谞讜 讬转讘专讱 讛讜讗 讟讜讘 讗诪讬转讬 讘诇讬 砖讬谞讜讬 讜讝"砖 诪驻讬 注诇讬讜谉 诇讗 转爪讗 讛专注讜转 讛讘讗讬诐 砖讬谞讜讬 谞讙讚 讛讟讜讘 讛讗诪转讬 讗讘诇 讛诐 讘讗讬诐 讘注讜讛"讝 诇驻讬 讛诪拽讘诇 讜讗讬谉 讗讞讚讜转讜 谞讬讻专 诇驻讬 砖讬谞讜讬 讛诪拽讘诇讬诐 讚注诇 讘砖讜专讜转 讟讜讘讜转 讗诪专 讛讟讜讘 砖讛讜讗 讛讟讜讘 讗诪转讬 砖讛讜讗 讛拽讘"讛 讛讜讗 讛诪讟讬讘 诇讻诇 讜注诇 讘砖讜专讜转 专注讜转 讗诪专 讘专讜讱 讚讬讬谉 讛讗诪转 砖讗讬谉 讛专注 讘讗 诪诪谞讜 讬转讘专讱 专拽 诇驻讬 讗诪讬转转 讛讚讬谉 诇讘讗. 注诇 讛诪拽讘诇 讗讘诇 讘注讜讛"讘 讬讛讬讛 谞讬讻专 讗讞讚讜转讜 砖诇讗 讬讛讬讛 砖讬谞讜讬 专注 专拽 讻讜诇讜 讛讟讜讘 讜讛诪讟讬讘: 


 [讛讗讬讚谞讗 诇讗讜 讗' 讻讜' 讗讘诇 讘注讜讛"讘 谞拽专讗 讘讬' 讛' 讻讜'. 讜讛讬讬谞讜 砖诪讜 讗讞讚 砖讛讜讗 砖诐 讛诪讬讜讞讚 诇注讜讛"讘 讘讻转讘 讜讘拽专讬讗讛 讜拽讗诪专 住讘专 讻讜' 诇注讜诇诐 讻转讬讘 讻讜' 讻转讬讘 讝讛 砖诪讬 讻讜'. 讛讻诇 诪讘讜讗专 讘驻专拽 注砖专讛 讬讜讞住讬谉]:





讞讻诪转 砖诇诪讛

讙诪' 注讜诇诐 讘专讜专 专讗讬转 讻讜' 讻爪"诇. 讜谞"讘 驻讬专砖 讛注专讜讱 诪讛 砖专讗讬转 砖诐 讛讜讗 讛讘专讜专 注"砖:





专砖"砖

讙诪专讗 讬讛讬讛 注诇 诪爪讬诇讜转 讛住讜住 讻讜' 注讚 砖讛住讜住 专抓 讜诪讬爪诇. 专"诇 讚讚专讬砖 注诇 讻诪讜 注讚 讘讞诇讜祝 讛诪讜爪讗:



讘转讜住' 讚"讛 诪拽讜诐 砖谞讛讙讜. 讜诪砖诪注 讛转诐 讚诪讚讗讜专讬讬转讗 讗住讜专讛. 注讬' (讞讙讬讙讛 讬讝 讘) 转讚"讛 讗诇讗 砖讻转讘讜 讚诇驻讬 讛砖"住 砖诇谞讜 讗讬谞讜 讗诇讗 诪讚专讘谞谉 讜注诪砖"讻 砖诐 讜诇注讬诇 讘专"诪:





讛讙讛讜转 讬注讘"抓

讙诪' 讗诪专 专状讗 讝讛 讗讜专 砖讬拽专 讘注讜讛"讝 讜讻讜'. 谞"讘 专"诇 讗讜专 讛讞诪讛 讚讗诪专讬谞谉 讘讛专讜讗讛 诪讬讜诐 砖讞专讘 讘讛诪"拽 诇讗 谞专讗讛 专拽讬注 讘讟讛专转讛:


砖诐 讗诇讜 谞讙注讬诐 讜讗讛诇讜转. 谞"讘 讻讛讛讜讗 讚讗诪专 讘讗专讘注讛 诇讗 诪爪讬谞讗 讘砖讬转讗 诪爪讬谞讗 讜砖状诪 讗注"讙 讚谞讙注讬诐 讜讗讛诇讜转 讘讟诇讬诐 诇注"诇 转讜专转谉 讗讬谞讛 讘讟讬诇讛 讜讻"砖 讛讗讬讚谞讗 讚诪爪讜讛 诇讗注住讜拽讬 讘讛讜 讜讻讚讗诪专 (专讘讘"讞) 讬讞讬讚 讗谞讬 讘谞讙注讬诐 讜讻讜':


砖诐 讜讗谞谉 讛讬讻讬 讗讬转谞谉 讛转诐 讻讬 讛讬讻讬 讚讗讬转讬谞谉 讛讻讗 讻爪"诇 讜转讬讘转 讗谞谉 谞诪讞拽:


专砖"讬 讚"讛 讻谞注谞讬 讻讜' 诇注砖讜转 住讞讜专讛 讘谞讻住讬 讛拽讚砖. 谞"讘 转讬诪讛 诪讬 诇讗 转谞谉 讛转诐 讗讬谉 诪砖转讻专讬谉 讘砖诇 讛拽讚砖. 讜谞诇"诇 砖诇讗 讬讛讬讜 爪专讬讻讬谉 诇拽谞讜转 讻诇讬 讛拽讜讚砖 诪谉 讛住讜讞专讬诐 讛诪讘讬讗讬诐 住讞讜专讜转 讛爪专讬讻讬诐 诇诪拽讚砖 诇诪讻专诐 砖诐 讛讬讬谞讜 讚讻转讬讘 讜诇讗 讬讛讬讛 讻谞注谞讬 讜讙讜':





讘谉 讬讛讜讬讚注

讝侄讛 讗讜止专 砖讈侄讬旨指拽指专 讘旨指注讜止诇指诐 讛址讝旨侄讛, 讜职拽指驻讜旨讬 讛讜旨讗 诇指注讜止诇指诐 讛址讘旨指讗. 驻讬专讜砖 讚讗讜专 讛讞诪讛 砖诇 注转讛 讬讛讬讛 砖讘注转讬诐 诇注转讬讚 诇讘讜讗 讚讻转讬讘 (讬砖注讬讛 诇, 讻讜) '讜职讗讜止专 讛址讞址诪指旨讛 讬执讛职讬侄讛 砖执讈讘职注指转址讬执诐' 讜诪"砖 讗诇讜 讘谞讬 讗讚诐 砖讬拽专讬诐 讘注讜诇诐 讛讝讛 讬讜讘谉 注诇 驻讬 诪讛 砖讗诪专讜 专讘讜转讬谞讜 讝"诇 (讘讬爪讛 诇讘:) '讻诇 讛诪爪驻讛 注诇 砖诇讞谉 讗讞专讬诐 注讜诇诐 讞砖讱 讘注讚讜' 谞诪爪讗 讗讜止专 讻讬谞讜讬 诇注砖讬专讬诐.



注讜止诇指诐 讛指驻讜旨讱职 专指讗执讬转执讬, 注侄诇职讬讜止谞执讬诐 诇职诪址讟旨指讛 讜职转址讞职转旨讜止谞执讬诐 诇职诪址注职诇指讛. 专讗讬转讬 诇专讘讬谞讜 讛讗专"讬 讝"诇 讘住驻专 诪讘讜讗 砖注专讬诐 (砖"讛 讞"讗 驻专拽 讬"讘) 讜讝"诇 讜讝讛讜 住讜讚 诪讛 砖讗诪专讜 讘讘专讬讛 讚专讘讬 讬讛讜砖注 讘谉 诇讜讬 讚讗转谞讙讬讚 讜讗转注专 讜讗诪专 '注讜止诇指诐 讛指驻讜旨讱职 专指讗执讬转执讬 注侄诇职讬讜止谞执讬诐 诇职诪址讟旨指讛 讜职转址讞职转旨讜止谞执讬诐 诇职诪址注职诇指讛' 讜驻专砖讜讛 讛讙讗讜谞讬诐 砖专讗讛 诇专讘 讬讛讜讚讛 诇诪注诇讛 诪砖诪讜讗诇 专讘讜, 讜住讜讚 讛注谞讬谉 讻诪讛 砖讛讜讚注转讬讱 讘砖注专 专讜讞 讛拽讜讚砖 讻讬 讻诇 讛讗诪讜专讗讬诐 讛诐 诪讘讞讬谞转 讗诇拽讬诐 讚拽讟谞讜转, 讜诇讻谉 诪讬 砖砖专砖讜 讘诪讜讞讬谉 砖讘专讗砖 讚拽讟谞讜转 讜讛讜讗 注诇讬讜谉 讬讜专讚 诇诪讟讛 注讚 讛讬住讜讚, 讜诪讬 砖讛讜讗 诪讛讚注转 讛诪转驻砖讟 诇诪讟讛 讚讜"拽 注讜诪讚 砖诐 讘诪拽讜诪讜 诇诪注诇讛 诪谉 讛注诇讬讜谞讬诐 砖讬专讚讜 讘讬住讜讚, 注讚 讻讗谉 诇砖讜谞讜 讬注讬讬谉 砖诐.
讜注讟"专 讛专讘 诪讜专 讗讘讬 讝诇讛"讛 讘住驻专讜 诪讚专砖 讗诇讬讛讜 (讚祝 爪讛) '专指讗执讬转执讬 注侄诇职讬讜止谞执讬诐 诇职诪址讟旨指讛' 讚谞讛"讬 [谞爪讞, 讛讜讚, 讬住讜讚] 砖诇 驻专爪讜祝 讛注诇讬讜谉 讛诐 讞讘"讚 [讞讻诪讛, 讘讬谞讛, 讚注转] 诇诪讟讛 讘驻专爪讜祝 讛转讞转讜谉 讜转讞转讜谞讬诐 砖讛诐 讞讘"讚 砖诇 讛转讞转讜谉 讛诐 诇诪注诇讛 专讜爪讛 诇讜诪专 谞讛"讬 砖诇 讛注诇讬讜谉, 讗讜 讛讻讜讜谞讛 讻讱 讞讘"讚 砖讛诐 注诇讬讜谞讬诐 讘驻专爪讜祝 讛转讞转讜谉 讛诐 诇诪讟讛 专讜爪讛 诇讜诪专 讛诐 谞讛"讬 砖讛诐 转讞转讜谞讬诐 讘驻专爪讜祝 讛注诇讬讜谉 讜转讞转讜谞讬诐 砖讛诐 讛谞讛"讬 讬讛讬讜 诇诪注诇讛 专讜爪讛 诇讜诪专 讬讛讬讜 讞讙"转 [讞住讚, 讙讘讜专讛, 转驻讗专转] 砖讛诐 诇诪注诇讛 诪谉 谞讛"讬.
讜注讜讚 驻讬专砖 砖诐 (讘讚祝 爪讜:) 注诇 诪讛 砖讻转讘 专讘讬谞讜 讝"诇 讘讚专讜砖 讛转驻讬诇讬谉 砖注专 讙' 砖讘诇讬诇讛 诪讜讞讬谉 讚讝"讗 [讝注讬专 讗谞驻讬谉] 诪住转诇拽讬诐 诇讙诪专讬 注诇 专讗砖讜, 讗讘诇 诪讜讞讬谉 砖诇 讛诪诇讻讜转 谞讬转谞讬诐 讘转讜讱 讞讝讛 讚讝"讗 讜讻转讘 诇讻谉 讘诇讬诇讛 讛讬讗 讬转讬专讛 注诇讬讜 诇驻讬 砖专砖讬诪讜 讚诪讜讞讬谉 砖诇讛 谞砖讗专 拽讬讬诐 讘讞讝讛 砖诇讜 讜诪讗讬专 讗诇讬讛 注讚 讻讗谉 讚讘专讬讜 讬注讬讬谉 砖诐. 讜讘讝讛 讬讜讘谉 (讝讜讛专 讞诇拽 讙 拽住讞, 讗) '诪讗谉 讚讗讬讛讜 讝注讬专 讗讬讛讜 专讘 讜诪讗谉 讚讗讬讛讜 专讘 讗讬讛讜 讝注讬专'.
讜讘谞讬 讬讚讬讚讬 讻讛"专 讬注拽讘 谞专"讜 驻讬专砖 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘砖注专 讛驻住讜拽讬诐 讘讬讞讝拽讗诇 讜讝"诇: 讜讛谞讛 拽讬谉 讜讛讘诇 讛诐 讙讘讜专讜转 讜讞住讚讬诐 讻谞讜讚注, 讜诪谉 讛专讗讜讬 讛讬讛 砖讛讙讘讜专讜转 砖讛诐 拽讬谉 讛讘讻讜专 讛诐 诪注讜诇讜转 诪讛讞住讚讬诐 讻诪讘讜讗专 讗爪诇讬谞讜 讘住讜讚 (诪砖诇讬 讬讘, 讚) '讗值砖侄讈转 讞址讬执诇 注植讟侄专侄转 讘址旨注职诇指讛'旨 砖讛讙讘讜专讜转 讛诐 谞拽讘讜转, 讜讻谉 讛诇讜讬诐 砖讛诐 诪谉 讛讙讘讜专讜转 砖诇 拽讬谉 讛讬讛 专讗讜讬 砖讛诐 讬讛讬讜 讻讛谞讬诐 讻讬 诇讛诐 讻转专 讛讻讛讜谞讛 砖讛诐 讛讘讻讜专讜转, 讜讛讻讛谞讬诐 砖讛诐 诪砖讜专砖 讛讘诇 讬讛讬讜 诇讜讬诐 讗诇讗 砖讘讞讟讗讜 砖诇 拽讬谉 谞讛驻讱 讛注谞讬谉 注诇 讚专讱 诪讛 砖谞讜讚注 讜讻讜'.
讜讛谞讛 讘注讜诇诐 讛讝讛 砖砖讜专砖 讛讘诇 诇讛讬讜转诐 诪谉 讞住讚讬诐 讛诐 讬讜转专 谞拽讬讬诐 讜专讜讘诐 讟讜讘 讜诪讬注讜讟诐 专注, 讛讬讜 注转讛 讻讛谞讬诐, 讗讘诇 诇注转讬讚 诇讘讜讗 砖谞砖诪讜转 拽讬谉 谞讟讛专讜 诪谉 讛拽诇讬驻讜转 讜谞转拽谞讜 讬讞讝讜专 拽讬谉 讜讬讟讜诇 讘讻讜专转讜 讛专讗讜讬讛 诇讜 讜诪讛 砖注转讛 讛讬讜 讻讜讛谞讬诐 注讜讘讚讬诐 讬讛讬讜 讗讝 讛诇讜讬诐 注讜讘讚讬诐 讘讻讛讜谞讛 讘讗讜驻谉 砖讛讻讛谞讬诐 讬讞讝专讜 诇讛讬讜转诐 诇讜讬诐 讜讛诇讜讬诐 讬讛讬讜 讻讛谞讬诐, 讜讝讛讜 砖谞讗诪专 (讬讞讝拽讗诇 诪讚, 讟讜) 讜职讛址讻止旨讛植谞执讬诐 讛址诇职讜执讬执旨诐 讘职旨谞值讬 爪指讚讜止拽 讜讻讜' 注讚 讻讗谉 诇砖讜谞讜 讬注讬讬谉 砖诐.
讜讝讛讜 砖谞讗诪专 '注讜止诇指诐 讛指驻讜旨讱职 专指讗执讬转执讬 注侄诇职讬讜止谞执讬诐 诇职诪址讟旨指讛 讜职转址讞职转旨讜止谞执讬诐 诇职诪址注职诇指讛' 砖专讗讛 讛讻讛谞讬诐 诇诪讟讛 诪谉 讛诇讜讬诐 讜讛诇讜讬诐 诇诪注诇讛 诪谉 讛讻讛谞讬诐 讜讗诪专 诇讜 注讜止诇指诐 讘旨指专讜旨专 专指讗执讬转指! 讻讬 讻谉 讬讛讬讛 诇注转讬讚 诇讘讜讗. 注讚 讻讗谉 讚讘专讬讜 谞专"讜.



讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止. 谞专讗讛 诇讬 讘住"讚 讬砖 诇讬诪讜讚 转讜专讛 砖诇讜 讜诪爪讜转讬讜 砖诇诪讬诐 砖讬讜讻诇 诇注诇讜转诐 诇砖专砖诐 诇诪注诇讛 讘诇转讬 注讝专 讜住讬讜注 诪爪讚讬拽讬诐 讗讞专讬诐, 讜讬砖 砖讛诐 讞诇讜砖讬诐 诪讗讚 讜讗讬谉 讬讻讜诇讬诐 诇注诇讜转 讗诇讗 注诇 讬讚讬 讛爪讟专驻讜转 转诇诪讜讚 转讜专讛 砖诇 爪讚讬拽讬诐 讗讞专讬诐. 讜诇讝讛 讗诪专 '讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止' 讻诇讜诪专 讗讬谞讜 爪专讬讱 诇讻讞 爪讚讬拽讬诐 讗讞专讬诐 诇转诪讻讜 讗诇讗 转诇诪讜讚讜 转诇讜讬 讘讻讜讞讜 讜注讜爪诐 讬讚讜 讚讜拽讗.
讗讜 讬讜讘谉 讘住"讚 注诇 驻讬 诪讛 砖讗诪专讜 讘砖诐 讛讙讗讜谉 讛砖诇"讛 讝"诇 讚'讗爪讘注讜转 讛讬讚讬诐 讛诐 讻谞讙讚 注砖专转 讛讚讘专讜转'. 讜驻专砖转讬 讘住"讚 讛讟注诐 砖注砖讛 讛拽讘"讛 注砖专 讗爪讘注讜转 讘讬讚讬诐 讻谞讙讚 注砖专转 讛讚讘专讜转, 诪驻谞讬 讻讬 讬讚讜注 诪讛 砖讗诪专讜 讛诪驻专砖讬诐 讝"诇 讚讻诇 转专讬"讙 诪爪讜转 专诪讜讝讬诐 讜讻诇讜诇讬诐 讘注砖专 讛讚讘专讜转 讜讻讚讬 砖诇讗 讬讗诪专 讛讗讚诐 讚讬 诇讬 诇拽讬讬诐 转专讬"讙 诪爪讜转 讻讜诇诐 讘讚讬讘讜专 讜讘诪讞砖讘讛 讘诇讘讚 讜讗讬谉 爪专讬讱 诪注砖讛 诇讻讱 拽讘注诐 讘讗爪讘注讜转 讛讬讚讬诐 诇专诪讜讝 诇讗讚诐 砖讞讬讬讘 诇拽讬讬诐 讻诇 转专讬"讙 诪爪讜转 砖讛诐 讻诇讜诇讬诐 讜专诪讜讝讬诐 讘注砖专转 讛讚讘专讜转 讘诪注砖讛, 讚讬讚讜注 砖讛诪注砖讛 转转讬讬讞住 诇讬讚讬诐 讜诇讻谉 讻诪讜 砖讗诐 谞注砖讛 讘讬讚讬诐 讗爪讘注 讬转讬专讛 讗讜 讗爪讘注 讞住讬专讛 讛讜讬 诪讜诐 讻谉 讘转专讬"讙 诪爪讜转 谞讗诪专 诇讗 转讜住讬驻讜 注诇 讛讚讘专 讛讝讛 讜诇讗 转讙专注讜 诪诪谞讜. 讜讝讛讜 砖讗诪专 '讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止' 专讜爪讛 诇讜诪专 转诇诪讜讚讜 讛讘讬讗讜 诇讬讚讬 诪注砖讛 讻讗砖专 专诪讜讝 讘讬讚讜 砖诇讗 讛讜住讬祝 讜诇讗 讙专注.
讜讘讗讜驻谉 讗讞专 谞专讗讛 诇讬 讘住"讚 注诇 驻讬 诪讛 砖讗诪专讜 讞讻诪讬 讛诪讜住专 讚讛注砖讬专 讛诪讞讝讬拽 讘讬讚 转诇诪讬讚 讞讻诐 讬转谞讜 诇讜 砖讻专 注诇 讻诇 诪讛 砖诇诪讚 讜讻讗砖专 讬讘讗 诇注转讬讚 诇讬拽讞 砖讻专讜 讬讗诪专讜 诇讜 讟讜诇 砖讻专 讝讛 讘注讘讜专 诪住讻转讗 驻诇讜谞讬 讜诪讚专砖 驻诇讜谞讬 讜讛讜讗 讗讜诪专 诪注讜诇诐 诇讗 诇诪讚转讬 讙诪专讗 讜诇讗 诪讚专砖 讜讗讜诪专讬诐 诇讜 讗诪转 砖诇讗 诇诪讚转 讗转讛 讘注爪诪讱 讗诇讗 讛讞讝拽转 讘讬讚 转诇诪讬讚 讞讻诐 驻诇讜谞讬 砖讛讜讗 诇诪讚 诪住讻转讜转 讗诇讛 讜诇讻谉 讗转讛 转讟讜诇 砖讻专 讘注讘讜专诐! 注讚 讻讗谉 讚讘专讬讛诐.
讜讛谞讛 讬讚讜注 讛讙诐 讚谞讜转谞讬诐 砖讻专 诇诪讞讝讬拽讬诐 注诐 讻诇 讝讛 讗讬谞讜 讚讜诪讛 诇砖讻专 转诇诪讬讚 讞讻诐 注爪诪谉 砖诇诪讚讜 讜讟专讞讜 讘诇讬诪讜讚诐 讻讬 讛诪讞讝讬拽 专拽 讛讬讛 住讬讘讛 诇讝讛 讜诇讻谉 讗诪专讜 专讘讜转讬谞讜 讝"诇 (讘专讻讜转 诇讚:) 讻诇 讛谞讘讬讗讬诐 诇讗 谞转谞讘讗讜 讗诇讗 诇诪讞讝讬拽讬诐 讘讬讚 转诇诪讬讚 讞讻诐 讗讘诇 转诇诪讬讚讬 讞讻诪讬诐 注爪诪谉 '注址讬执谉 诇止讗 专指讗指转指讛 讗直诇止讛执讬诐 讝讜旨诇指转职讱指' (讬砖注讬讛 住讚, 讙) 讜讝讛讜 砖讗诪专 '讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止' 转诇诪讜讚讜 讚讬讬拽讗 诪讛 砖诇诪讚 讛讜讗 讘注爪诪讜 讜诇讗 诪诪讛 砖诇诪讚讜 讗讞专讬诐 砖讛讬讛 诪讞讝讬拽 讘讬讚诐 讚讗讬谞讜 讚讜诪讛 讝讛 诇讝讛 砖讝讛 讗砖专讬讜 砖砖讻专讜 '注址讬执谉 诇止讗 专指讗指转指讛'.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专讜 专讘讜转讬谞讜 讝"诇 (注讘讜讚讛 讝专讛 讬讟.) 讘驻住讜拽 '讘职旨转讜止专址转 讛殖' 讞侄驻职爪讜止 讜旨讘职转讜止专指转讜止 讬侄讛职讙侄旨讛' 讘转讞诇讛 转讜止专址转 讛殖' 讗讱 讗讞专 砖注住拽 讘讛 讜讛讬讛 诇讜 诇讘 诪讘讬谉 诇讞讚砖 讘讛 讞讚讜砖讬 转讜专讛 谞拽专讗转 转讜止专指转讜止. 讜讝讛讜 砖讗诪专 '讜职转址诇职诪讜旨讚讜止 讘旨职讬指讚讜止' 专讜爪讛 诇讜诪专 砖讝讻讛 诇讞讚讜砖讬 转讜专讛 砖讗讝 谞拽专讗 转址诇职诪讜旨讚讜止 注诇 砖诪讜.
讗讜 讬讜讘谉 讘住"讚 注诇 驻讬 讛诪注砖讛 砖诇 讛驻讬诇讜住讜祝 砖讛讘讬讗 讛讙讗讜谉 讞讬讚"讗 讘讞讜诪转 讗谞讱 讘讬砖注讬讛 讘驻住讜拽 (讬砖注讬讛 讙, 讟) '讛址讻指旨专址转 驻职旨谞值讬讛侄诐 注指谞职转指讛 讘指旨诐 诇止讗 讻执讞值讚讜旨', 讚讬砖 讗讚诐 讟讘注讜 讻注住谉 讜讙讗讛 讜讞诪住谉 讜讙讝诇谉 讗讱 讻讜驻讛 讬爪专讜 讜诪砖谞讛 讟讘注讜 讜讬砖 讟讘注讜 谞讞 讜砖拽讟 讜谞讗诪谉 讜讬砖专 诪爪讚 诪讝讙讜 讜讞讜诪专讜 讜讝讛讜 砖讗诪专 讜转诇诪讜讚讜 讚讬讬拽讗 讘讬讚讜. 讗讜 拽专讜讘 诇讝讛 讬砖 谞注砖讛 爪讚讬拽 讜讟讜讘 诪讞诪转 诪讜诇讬讚讬讜 讜讬砖 诪爪讚 注爪诪讜 讜讝讛讜 砖谞讗诪专 讜职转址诇职诪讜旨讚讜止 讚讬讬拽讗 讘旨职讬指讚讜止.
讗讜 讬讜讘谉 讘住"讚 讬砖 诇讜拽讞 讝讻讬讜转 诪讗讞专讬诐 讜讬砖 讗讬谞讜 专讜爪讛 诇讬讛谞讜转 讜诪讞讝讬专 讛讻诇 讻诪讜 砖讻转讘 专讘讬谞讜 讛讗专"讬 讝"诇 讘讘讬讗讜专 讘专讻转 '注址诇 讛址爪址旨讚执旨讬拽执讬诐' 讘讗讜诪专讜 讜职砖执讉讬诐 讞侄诇职拽值谞讜旨 注执诪指旨讛侄诐 讬注讬讬谉 砖诐, 讜讝讛讜 砖讗诪专 讜职转址诇职诪讜旨讚讜止 讘旨职讬指讚讜止 砖诇讜 讜诇讗 砖诇 讗讞专讬诐.



讜职砖讈指诪址注职转旨执讬 砖讈侄讛指讬讜旨 讗讜止诪职专执讬诐: "讗址砖讈职专值讬 讛植专讜旨讙值讬 诪址诇职讻讜旨转 砖讈侄讗值讬谉 讻旨指诇 讘旨职专执讬旨指讛 讬职讻讜止诇指讛 诇址注植诪止讚 讘旨执诪职讞执爪旨指转指谉". 讬砖 诇讛拽砖讜转 诇诪讛 谞拽讬讟 讜职砖讈指诪址注职转旨执讬 驻注诐 砖谞讬转 讜讛讬讛 诇讜 诇注专讘 讞诇讜拽讛 讝讜 注诐 讛专讗砖讜谞讛 诇讜诪专 '讜职讗址砖讈职专值讬 讛植专讜旨讙值讬 诪址诇职讻讜旨转'? 讜谞专讗讛 诇讬 讘住"讚 讚讗驻砖专 讻专讜讝 专讗砖讜谉 砖诪注 讗讜转讜 讘注转 砖谞讻谞住 诇讙谉 注讚谉 讜讻专讜讝 砖谞讬 讘注转 砖讬爪讗 讜诇讻谉 驻诇讙讬谞讛讜 讜讗诪专 讜职砖讈指诪址注职转旨执讬 驻注诐 砖谞讬转.



诪执砖旨讈讜旨诐 讚旨址讛植专讜旨讙值讬 诪址诇职讻讜旨转 讜职转讜旨 诇指讗?!. 拽砖讛 讜讛诇讗 诪讚讘专讬 专讘讬谞讜 讛讗专"讬 讝"诇 (讘注抓 讞讬讬诐 砖注专 诪讬讬谉 谞讜拽讘讬谉 讜诪讬讬谉 讚讻讜专讬谉) 讜讘住驻专 讛讻讜谞讜转 诪驻讜专砖 讻讬 诪注诇讛 讙讚讜诇讛 讛讬讛 诇讛诐 讘讚讘专 讝讛 砖讛讬讜 讛专讜讙讬 诪诇讻讜转 讜诪讗讬 拽砖讬讗 诇讬讛?
讜谞专讗讛 诇讬 讘住"讚 讻讬 注谞讬谉 讝讛 砖诇 注砖专讛 讛专讜讙讬 诪诇讻讜转 诪驻讜专砖 讘讚讘专讬 专讘讬谞讜 讛讗专"讬 讝"诇 (讘砖注专 诪讗诪专讬 专砖讘"讬 驻专砖转 驻拽讜讚讬 讚祝 讻"讚) 讘讗讜专讱 讜讘专讜讞讘 讬讜转专 讜砖诐 诪驻讜专砖 砖砖谞讬 诪注诇讜转 谞砖讙讘讜转 讛讬讛 诇专讘讬 注拽讬讘讗 讜讞讘讬专讬讜 讛讗' 诪爪讚 讛谞砖诪讜转 砖诇讛诐 砖讛讬讛 诇讛诐 讻讞 注诇 讬讚讬 爪讚拽转诐 诇讛注诇讜转 诪"谉 [诪讬讬谉 谞讜拽讘讬谉] 砖诇 讛讘讬谞讛 讛注诇讬讜谞讛 讜讝讜 讛诪注诇讛 讛讬讗 讛讬讜转专 讙讚讜诇讛 砖讗讬谉 讻诪讜讛. 讜诪注诇讛 讛讘' 诪爪讚 讛讙讜驻讬诐 砖诇讛诐 砖注诇 讬讚讬 讛讛专讬讙讛 讛讬讛 诇讛诐 讻讞 讘讝讛 诇讛注诇讜转 诪"谉 砖诇 讛诪诇讻讜转 讬注讬讬谉 砖诐. 讜诇驻讬 讝讛 讻讗砖专 讬砖讘讞讜诐 讘讙谉 注讚谉 讘转讜讗专 讛专讜讙讬 诪诇讻讜转 讘讗讜诪专诐 讗址砖讈职专值讬 讛植专讜旨讙值讬 诪址诇职讻讜旨转 讜讻讜', 谞诪爪讗 诪砖讘讞讬诐 讗讜转诐 讘诪注诇讛 讛讘' 砖诇 讛注诇讗转 诪"谉 砖诇 讛诪诇讻讜转 讻讬 讝讛 讘讗 诇讛诐 注诇 讬讚讬 讛讬讜转诐 讛专讜讙讬 诪诇讻讜转 砖讙讜驻诐 谞诪住专 诇诪诇讻讜 讗讞专讗 讜注诇 砖诐 讝讛 谞拽专讗讬诐 讛专讜讙讬 诪诇讻讜转, 讜讘讗诪转 注讜讚 诪注诇讛 讗讞专转 讙讚讜诇讛 诪讝讜 讬砖 诇讛诐 讘讛注诇讗转 诪"谉 砖诇 讛讘讬谞讛 讛注诇讬讜谞讛 砖讝讗转 讗讬谞讛 注诇 讬讚讬 讛专讬讙转 讙讜驻诐 讗诇讗 讛讬转讛 注诇 讬讚讬 拽讚讜砖转 谞砖诪转诐 讜诇讛讻讬 诪拽砖讬 讛砖"住 诪执砖旨讈讜旨诐 讚旨址讛植专讜旨讙值讬 诪址诇职讻讜旨转 讜职转讜旨 诇指讗?! 讜讝讛 谞讻讜谉 讜讘专讜专 讘注讝讛"讬.



讗侄诇旨指讗 讛植专讜旨讙值讬 诇止讚. 讬砖 诇讛拽砖讜转 注讚讬讬谉 拽砖讛 讗讬讱 砖诇诇 讘讻专讜讝 '讗值讬谉 讻旨指诇 讘旨职专执讬旨指讛 讬职讻讜止诇指讛 诇址注植诪止讚 讘旨执诪职讞执爪旨指转指谉' 讜讛诇讗 讗讬讻讗 专讘讬 注拽讬讘讗 讜讞讘讬专讬讜 砖讛讬讜 讙讚讜诇讬诐 诪讛诐 讘讜讚讗讬! 讜注讜讚 讜讚讗讬 讗讬讻讗 注讜讚 爪讚讬拽讬诐 讜谞讘讬讗讬诐 砖讛讬讜 讙讚讜诇讬诐 诪讛诐. 讜注讜讚 讛讗 讗讬讻讗 '砖讘注讛 讻讜专转讬 讘专讬转' [讗讘专讛诐, 讬爪讞拽, 讬注拽讘, 讬讜住祝, 诪砖讛, 讗讛专谉 讜讚讜讚]?
讜谞专讗讛 诇讬 讘住"讚 讚讛讻专讜讝 拽讗讬 注诇 爪讚讬拽讬诐 砖讘讚讜专诐 讗讬 谞诪讬 拽讗讬 注诇 爪讚讬拽讬诐 讗砖专 讘砖讜专砖 砖诇讛诐 讚讜拽讗 注诇 讚专讱 诪讛 砖讗诪专 专讘讬谞讜 讛讗专"讬 讝"诇 讘诪讗诪专 转讬转讬 讗转 讜讚专讱 诇注诇诪讗 讚讗转讬, 讚讗诪专讛 讘转 拽讜诇 诇专讘讬 驻专讬讚讗 讻谞讝讻专 诇注讬诇 讘讙诪专讗 讚注讬专讜讘讬谉.
讜注讜讚 谞专讗讛 诇讬 讚讘讗 讛讻专讜讝 诇砖诇讜诇 专拽 讗讜转诐 砖诇讗 讝讻讜 讗诇讗 诇谞专"谉 [谞驻砖, 专讜讞, 谞砖诪讛] 诪谉 讘讬"注 [讘专讬讗讛,讬爪讬专讛, 注砖讬讛] 讜讻讘专 讬讚讜注 诪讛 砖讻转讘 专讘讬谞讜 讛专砖"砖 讝"诇 讘讘讬讗讜专 '讗执诐 讻职旨讘指谞执讬诐 讗执诐 讻址旨注植讘指讚执讬诐' 砖讗讜诪专讬诐 讘诪讜住祝 专讗砖 讛砖谞讛.
讜专讗讬转讬 讘砖注专 讛讙诇讙讜诇讬诐 (讚祝 讻讝) 讚讛专讜讙讬 诇讜讚 讛讬讜 诪讘讞讬谞转 讝讜讜讙 讚诪谞讞讛 砖讛讜讗 讘讞讬谞转 讚讬谞讬诐 拽砖讬诐 诪讗讚 讬注讬讬谉 砖诐. 讜讛砖转讗 诇驻讬 讝讛 谞专讗讛 诇讬 诪讛 砖讗诪专 讛讻专讜讝 '讗值讬谉 讻旨指诇 讘旨职专执讬旨指讛 讬职讻讜止诇指讛 诇址注植诪止讚 讘旨执诪职讞执爪旨指转指谉' 诇讗讜 诪砖讜诐 诪注诇讛 注爪诪讬讬转 讗诇讗 诇讛讬讜转诐 诪讘讞讬谞转 讝讜讜讙 讚诪谞讞讛 砖讛讜讗 讘讞讬谞转 讚讬谞讬诐 拽砖讬诐 诪讗讚 讗值讬谉 讻旨指诇 讘旨职专执讬旨指讛 讬职讻讜止诇指讛 诇址注植诪止讚 讘讚讬谞讬诐 拽砖讬诐 讛讛诐 讜讝讛讜 砖讘讞谉 砖谞转讙讘专讜 讜注诪讚讜 讘爪讚拽转诐 讜拽讚讜砖转诐 注讚 砖诪住专讜 注爪诪谉 注诇 拽讚讜砖 讛砖诐 讜诇讗 讬讻诇讜 讛拽诇讬驻讜转 诇讛转讗讞讝 讘讛诐 诇讛讞讟讬讗诐 讗祝 注诇 驻讬 砖讛讬讜 诪讘讞讬谞转 讚讬谞讬诐 拽砖讬诐, 讜讛注讜诪讚 讘讘讞讬谞讛 讝讜 爪专讬讱 诇讜 讻讞 讜转讙讘讜专转 讙讚讜诇讛 讻谞讙讚 讛拽诇讬驻讜转 讜讛诐 谞转讙讘专讜 讜谞爪讞讜, 讝讬注"讗.



讻旨指诇 诪职爪执诇旨讜止转 砖讈侄转旨讜止诇执讬谉 诇讜止 诇址住旨讜旨住 讘旨值讬谉 注值讬谞指讬讜 讬执讛职讬侄讛 拽止讚侄砖讈 诇址讛殖'. 诇驻讬 驻砖讜讟讜 转讬诪讛 诇诪讛 驻专讟 讛讻转讜讘 讚讘专 讝讛 讚讜拽讗?
讜谞专讗讛 诇讬 讘住"讚 砖专诪讝 讘讛拽讚砖 转讻砖讬讟 讝讛 注诇 讛转诪讚转 讬砖专讗诇 讘注住拽 讛转讜专讛 砖诇讗 讬讘诇讜 讬诪讬讛诐 讘讟讬讜诇讬诐 讬注谉 讻讬 诪谞讛讙讜 砖诇 注讜诇诐 诪讬 砖讗讜讛讘 讛讟讬讜诇 拽讜谞讛 住讜住 诇专讻讜讘 注诇讬讜 专讻讬讘讛 砖诇 讟讬讜诇 讘讻诇 讬讜诐 讜讝讛 讛住讜住 讚专讻诐 诇注砖讜转 诇讜 转讻砖讬讟 讘讬谉 注讬谞讬讜 诇讻讘讜讚, 讗讱 诇注转讬讚 讻诇 讬砖专讗诇 谞注爪专讬诐 诇驻谞讬 讘讬转 讛诪讚专砖 诇注住讜拽 讘转讜专讛 讜诇讗 讬专讻讘讜 注诇 住讜住 专讻讬讘讛 砖诇 讟讬讜诇, 讜诇讻谉 诪拽讚讬砖讬诐 讗转 转讻砖讬讟 砖诇 讛住讜住 讛注砖讜讬 诇讟讬讜诇 讻讬讜谉 讚讗讬谉 专讜讻讘讬诐 注诇 讛住讜住 诇讟讬讬诇 讜专拽 诪谞讬讞讬诐 讛住讜住 讗爪诇诐 讻讗砖专 讬爪讟专讻讜 诇诇讻转 诪注讬专 诇注讬专 诇专讻讜讘 注诇讬讜 讜讘专讻讬讘讛 讝讜 砖诇 注讜讘专讬 讚专讻讬诐 讗讬谉 讚专讻诐 诇拽砖讟 讛住讜住 讘转讻砖讬讟 讻住祝 讜讝讛讘. 讜讗诐 讻谉 讛拽讚砖 讝讛 诪讘讞谉 砖诪讗住讜 讘讟讬讜诇 讜诇讻讱 驻专讟 讛拽讚砖 砖诇 转讻砖讬讟 讝讛 讚讜拽讗.
讗讜 讬讜讘谉 讚专讱 专诪讝 讛住讜住 专诪讝 诇讙讜祝 砖讛讜讗 讻诪讜 住讜住 砖讛谞驻砖 专讜讻讘转 注诇讬讜 讜讻讞 讛转讗讜讛 讛讜讗 转讻砖讬讟 砖诇 讛讙讜祝, 讜讛讜讗 诪讜谞讞 讘讬谉 注讬谞讬讜, 讜讻诪讜 砖谞讗诪专 (讘专讗砖讬转 讙, 讜) '讜职讻执讬 转址讗植讜指讛 讛讜旨讗 诇指注值讬谞址讬执诐'. 讜诇注转讬讚 讘讻讞 讛转讗讜讛 讛讝讛 讬砖转诪砖 讘注讘讜讚转 讛拽讜讚砖 讜诇讗 讘注谞讬谞讬诐 讛讙讜驻谞讬讬诐.



讻旨指诇 讘旨执讝旨指讛 砖讈侄讘旨指讝职讝讜旨 讬执砖讉职专指讗值诇 注址讚 砖讈指注指讛 砖讈侄讛址住旨讜旨住 专指抓 讜旨诪值爪值诇, 讬执讛职讬侄讛 拽止讚侄砖讈 诇址讛殖'. 讬砖 诇讛拽砖讜转 诪讛 讟注诐 讬砖 讘砖讬注讜专 讝讛?
讜谞专讗讛 诇讬 讘住"讚 讚讙诐 专讘讬 讬讜讞谞谉 诪讜讚讛 讘讛讱 讚专砖讛 讚讛讜住驻转 讬专讜砖诇讬诐 讚讚专讬砖 专讘讬 讬讛讜砖注 讘谉 诇讜讬 讜住讘讬专讗 诇讬讛 诇讻讱 诪拽讚讬砖讬谉 讛讘讬讝讛 砖讘讝讝讜 讻砖讬注讜专 讝讛 砖讛住讜住 专抓 讜诪爪讬诇, 讘注讘讜专 讛讞住讚 砖注砖讛 讛拽讘"讛 注诪讛诐 诇讛讜住讬祝 注诇 讬专讜砖诇讬诐 注址讚 砖讈指注指讛 砖讈侄讛址住旨讜旨住 专指抓 讜旨诪值爪值诇.
讗讜 讬讜讘谉 讘住"讚 注诇 驻讬 诪讛 砖讻转讘讜 讛诪驻专砖讬诐 讘砖讬注讜专 讝讛 砖诇 '专指抓 讜旨诪值爪值诇' 砖讛讜讗 讞爪讬 讬讜诐, 讛谞讛 讛讜讗 砖讬注讜专 讬讜诐 讗讞讚 讘诇讗 专讬爪讛. 讜讬讚讜注 诪讛 砖讗诪专讜 讞讝"诇 注诇 驻住讜拽 (讬专诪讬讛讜 讜, 讚) '讗讜止讬 诇指谞讜旨 讻执旨讬 驻指谞指讛 讛址讬旨讜止诐' 讻讬 讘注转 讛讞讜专讘谉 谞转谉 诇讛诐 讛讗讜讬讘 讛专讜讜讞讛 诪讛 砖讬讻讜诇讬诐 诇爪讗转 讘砖注专 讗讞讚 诪砖注专讬 讬专讜砖诇讬诐 讘讬讜诐 讗讞讚 讻讜诇讜 讬讛讬讜 讛讬讜爪讗讬诐 讛讗诇讛 诪讜爪诇讬诐 讜讘讝讛 讛讬讛 砖讗专讬转 讛驻诇讬讟讛 讜诇讻谉 诪拽讚讬砖讬诐 砖讬注讜专 诪讛诇讱 讬讜诐 讗讞讚 讘注讘讜专 讛讞住讚 讛讝讛 砖谞转谉 讛砖诐 讬转讘专讱 讘诇讘 讛讗讜讬讘 诇注砖讜转 诇讛诐 讛专讜讜讞讛 讝讜.



注址诇 砖讈职诪讜旨注讜止转 讟讜止讘讜止转 讗讜止诪值专: "讛址讟旨讜止讘 讜职讛址诪旨值讟执讬讘". 讬砖 诇讛拽砖讜转 讚讛讜讛 诇讬讛 诇诪讬诪专 注址诇 砖讈职诪讜旨注指讛 讟讜止讘指讛 诇砖讜谉 讬讞讬讚 讬职讘指专值讱职 讛址讟旨讜止讘 讜职讛址诪旨值讟执讬讘? 讜注讜讚 诪讛 注谞讬谉 讻驻诇 '讛址讟旨讜止讘 讜职讛址诪旨值讟执讬讘'?
讜谞专讗讛 诇讬 讘住"讚 讬砖 讚讘专 砖谞注砖讛 讘讜 讛注讚专 讛谞讝拽 讘诇讘讚 讗讘诇 诇讗 讬砖 专讬讜讞 讜讬砖 讚讘专 砖谞注砖讛 讘讜 讛注讚专 讛谞讝拽 讜讙诐 专讬讜讞, 讜谞诪爪讗 砖诪讜注讛 讗讞转 讗讱 谞讞诇拽转 诇砖转讬 砖诪讜注讜转 砖诇 讛注讚专 讛谞讝拽 讜讛专讬讜讞 讜讬讘专讱 讛址讟旨讜止讘 讘砖讘讬诇 讛注讚专 讛谞讝拽 讜职讛址诪旨值讟执讬讘 讘砖讘讬诇 讛砖讙转 讛专讬讜讞.
讜诪讛 砖讗诪专 '诇指注讜止诇指诐 讛址讘旨指讗 讻旨只诇旨讜止 讟讜止讘' 谞专讗讛 诇讬 讘住"讚 诪砖讜诐 讛讻讬 '讘址旨讬旨讜止诐 讛址讛讜旨讗 讬执讛职讬侄讛 讛殖' 讗侄讞指讚' (讝讻专讬讛 讬讚, 讟) '讛址讛讜旨讗' 注讜诇讛 诪住驻专 '讟讜止讘' [17] 专讜爪讛 诇讜诪专 讘址旨讬旨讜止诐 砖讻讜诇讜 讟讜讘 讬执讛职讬侄讛 讛殖' 讗侄讞指讚, 讘驻注讜诇讛 砖驻讜注诇 专拽 讟讜讘 讜讙诐 讛讛讜讚讗讛 砖诪讜讚讬诐 讗诇讬讜 转讛讬讛 讗讞讚.
讜谞专讗讛 诇讬 讘住"讚 '讛址讟旨讜止讘 讜职讛址诪旨值讟执讬讘' 注讜诇讛 诪住驻专 爪讚 [94] 讜讘讝讛 讬讜讘谉 '注址诇 爪址讚 转执旨谞指旨砖值讉讗讜旨 讜职注址诇 讘执旨专职讻址旨讬执诐 转职旨砖指讈注殖砖指讈注讜旨' (讬砖注讬讛 住讜, 讬讘), 讜讻谉 讛讜讗 讗讜诪专 (讬砖注讬讛 住, 讚) '讜旨讘职谞止转址讬执讱职 注址诇 爪址讚 转值旨讗指诪址谞指讛'.
诇止讗 讻旨职讛指注讜止诇指诐 讛址讝旨侄讛 讛指注讜止诇指诐 讛址讘旨指讗, 讛指注讜止诇指诐 讛址讝旨侄讛 谞执讻职转旨指讘 讘旨职讬讜止"讚 讛值"讗 讜职谞执拽职专指讗 讘旨职讗指诇侄"祝 讚旨指诇侄"转, [讗植讘指诇] 讛指注讜止诇指诐 讛址讘旨指讗, [讻旨只诇旨讜止 讗侄讞指讚], 谞执讻职转旨指讘 讘旨职讬讜止"讚 讛值"讗 讜职谞执拽职专指讗 讘旨职讬讜止"讚 讛值"讗 [谞.]
谞专讗讛 诇讬 讘住"讚 讟注诐 诇讝讛 讻讬 注转讛 诪爪讜讬 讛砖拽专 讘注讜诇诐 砖讛讗讚诐 诪讚讘专 讘驻讬讜 诪讛 砖诇讗 专讗讛 讘注讬谞讬讜, 讜讻谉 谞诪爪讗 讛讗讚诐 砖讜诪注 讘讗讝谞讬讜 讗讝讛专讛 诪驻讬 讞讻诐 讜注讜砖讛 诪注砖讛 讘讬讚讬讜 诇讛驻讱. 讜诇讻讱 讗讬谉 讝讜讻讬诐 砖讬讜爪讬讗讜 讘驻讬讛诐 讛讗讝讻专讛 讻驻讬 诪讛 砖专讜讗讬谉 讘注讬谞讬讛诐 讘住驻专 转讜专讛, 讜讗讬谉 砖讜诪注讬谉 讘讗讝谞讬讛诐 讛讗讝讻专讛 讻驻讬 诪讛 砖讻转讘讛 讛讬讚 讘住驻专 转讜专讛 讻讬 讛讬讚 讻转讘讛 讬讜"讚 讛"讗, 讜讗讝谞讬讛诐 转砖诪注 讗诇"祝 讚诇"转, 讜讻谉 注讬谞讬讛诐 专讜讗讛 讘住驻专 转讜专讛 讬讜"讚 讛"讗 讜讘驻讬讛诐 诪讜爪讬讗讬诐 讗诇"祝 讚诇"转. 讗讘诇 诇注转讬讚 '砖职讉驻址转 讗直诪侄转 转执旨讻旨讜止谉 诇指注址讚' (诪砖诇讬 讬讘, 讬讟) 讜讬转讘讟诇 讛砖拽专 诇讙诪专讬 讗讝 讝讜讻讬诐 诇拽专讜转 讘驻讛 讗转 讛砖诐 讘转讜专讛 讻驻讬 诪讛 砖专讜讗讬谉 讻转讜讘 诇注讬谞讬讛诐, 讜砖讜诪注讬谉 讗转 讛砖诐 讘讗讝谞讬讛诐 讻驻讬 诪讛 砖讻转讘讜 讘讬讚讬讛诐.
讜注讜讚 谞专讗讛 诇讬 讘住"讚 诇讜诪专 住讬诪谉 讗讞专 诇讝讛 讻讬 注转讛 讗讬谉 讞爪讬讜 讗讞专讜谉 砖诇 砖诐 讚讜诪讛 诇讞爪讬 讛专讗砖讜谉 诇讻讱 诇讗 讬砖转讜讜 讛注讬谞讬诐 注诐 讛驻讛 讜诇讗 讛讗讝谞讬诐 注诐 讛讬讚讬诐, 讗讱 诇注转讬讚 讬砖转讜讛 讞爪讬 讛讗讞专讜谉 注诐 讛专讗砖讜谉 砖讬讛讬 讛砖诐 讘住讜讚 '讬执讛职讬侄讛' 讗讝 讙诐 讝讛 讬砖转讜讛 讜讝讛讜 砖谞讗诪专 '注址讬执谉 专止讗指讛 讜职讗止讝侄谉 砖止讈诪址注址转 讛殖' 注指砖指讉讛 讙址诐 砖职讈谞值讬讛侄诐' (诪砖诇讬 讻, 讬讘) 讘讛砖讜讜讗讛 讗讞转.
讗诪谞诐 爪专讬讱 诇讛讘讬谉 诇诪讛 谞拽专讗 讘砖诐 讗讚谞"讬 讜讛讬讛 专讗讜讬 砖讬讛讗 谞拽专讗 讘砖诐 讗讛讬"讛 讚专讜讘讜 砖诇 砖诐 砖讛讜讗 讗讜转讬讜转 讛讬讛 讬砖 讘讜? 讜谞专讗讛 诇讬 讘住"讚 诪驻谞讬 讻讬 讗讜转讬讜转 讚讗讞专 砖诐 讛讜讬"讛 砖讛诐 讚讘讜拽讬诐 讘砖诐 讛诪讛 讗讜转讬讜转 讻讜讝"讜 砖注讜诇讬诐 诪住驻专 讟"诇 [39] 讜注诐 诪住驻专 讛讜讬"讛 [26] 讛诪讞讜讘专 讘讛诐 讛诪讛 注讜诇讬诐 住"讛 讻诪谞讬谉 砖诐 讗讚谞"讬 [65] 诇讻讱 谞拽专讗 讘砖诐 讗讚谞"讬.
讜讘讝讛 讬讜讘谉 讘住"讚 专诪讝 讛讻转讜讘 讘讬砖注讬讛 (讬砖注讬讛 诪讗, 讚) '讗植谞执讬 讛殖' 专执讗砖讈讜止谉 讜职讗侄转 讗址讞植专止谞执讬诐 讗植谞执讬 讛讜旨讗' 驻讬专讜砖 砖诐 讝讛 专执讗砖讈讜止谉 诇讻诇 讛砖诪讜转 讗讱 讗讬谞讜 谞拽专讗 砖诐 讝讛 讘驻讛 讗诇讗 讗侄转 讗址讞植专止谞执讬诐, 专讜爪讛 诇讜诪专 注诐 讗讜转讬讜转 讛讗讞专讜谞讬诐 讗植谞执讬 讛讜旨讗 讻讬 讗转 专讜爪讛 诇讜诪专 注执诐, 讜讝讛讜 砖谞讗诪专 (讛讜砖注 讬讗, 讬) '讗址讞植专值讬 讛殖' 讬值诇职讻讜旨 讻职旨讗址专职讬值讛 讬执砖职讈讗指讙' 驻讬专讜砖 讗讬诪转讬 讗址讞植专值讬 讛殖' 讬值诇职讻讜旨 砖诇讗 诇拽专讜转 砖诐 讛讜讬"讛 讻讻转讘讜, 讗诇讗 讬值诇职讻讜旨 诇爪专驻讜 注诐 讗讜转讬讜转 砖诇讗讞专讬讜 讛讜讗 讘讝诪谉 讻职旨讗址专职讬值讛 讬执砖职讈讗指讙 诪讻讞 讞住专讜谉 讛转讬拽讜谉.
讜注讜讚 谞专讗讛 诇讬 讘住"讚 讟注诐 拽专讜讘 诇讝讛 诪讛 砖谞拽专讗 讘砖诐 讗讚谞"讬 诪驻谞讬 讚砖诐 讛讜讬"讛 讬转诪诇讗 讘讗专讘注 诪讬诇讜讗讬诐 注"讘 住"讙 诪"讛 讘"谉 砖讛诐 讟"诇 讗讜转讬讜转. 讜讘讝讛 驻专砖转讬 讘住"讚 专诪讝 讛讻转讜讘 (砖讬专 讛砖讬专讬诐 讛, 讘) '砖侄讈专止旨讗砖执讈讬 谞执诪职诇指讗 讟指诇' 驻讬专讜砖 砖诐 讛讜讬"讛 砖讛讜讗 专止旨讗砖执讈讬 谞执诪职诇指讗 讟指"诇 讗讜转讬讜转, 讜讗诐 转爪专祝 诪住驻专 砖诐 讛讜讬"讛 砖注讜诇讛 讻"讜 注诐 讗讜转讬讜转 讛诪讬诇讜讗讬诐 砖诇讜 砖讛诐 讟"诇 注讜诇讛 诪住驻专 砖诐 讗讚谞"讬 诇讻讱 谞拽专讗 讘砖诐 讗讚谞"讬.
 @22谞: 讻旨指讗谉 讘旨职注讜止砖讉执讬谉 诇执砖讈职诪指讛旨, 讻旨指讗谉 讘旨职注讜止砖讉执讬谉 砖讈侄诇旨止讗 诇执砖讈职诪指讛旨
谞专讗讛 诇讬 讘住"讚 讬讚讜注 砖诇讬诪讜转 讛诪爪讜转 讛讜讗 讘讗专讘注讛 砖讛诐 诪注砖讛 讘讛"讗 讗讞专讜谞讛 讜讚讘讜专 讘讗讜转 讜讗"讜 讜讻讜讜谞讛 讘讛"讗 专讗砖讜谞讛 讜诪讞砖讘讛 讘讗讜转 讬讜"讚 讜讛注讜砖讛 砖诇讗 诇砖诪讛 讬砖 诇讜 讘讞讬' 讛"讗 讗讞专讜谞讛 讜讘讞讬' 讜讗"讜 讚砖诪讗 拽讚讬砖讗 讜讞住专 诪诪谞讜 讻讜讜谞讛 讜诪讞砖讘讛 讻讬 讛讜讗 讻讜讜谞转讜 讜诪讞砖讘转讜 砖诇讗 诇砖诪讛, 讗讘诇 讛注讜砖讛 诇砖诪讛 讬砖 诇讜 讘讞讬谞转 讛砖诐 讻讜诇讜 讜讬讚讜注 讚讗讜转 讜讗"讜 讚砖诪讗 拽讚讬砖讗 谞拽专讗 砖诪讬诐. 诇讻谉 讘讝讛 讻转讬讘 (转讛诇讬诐 谞讝, 讬讗) '注址讚 砖讈指诪址讬执诐' 讜注讚 讘讻诇诇 讜讘讝讛 讻转讬讘 '诪值注址诇 砖讈指诪址讬执诐' (转讛诇讬诐 拽讞, 讛) 砖讬砖 诇讜 砖诇讬诪讜转 讻讜讜谞讛 讜诪讞砖讘讛 砖讛诐 讘讗讜转讬讜转 讬"讛 砖讛讜讗 诇诪注诇讛 诪谉 讛砖诪讬诐 砖讛讜讗 住讜讚 讜讗"讜 讚砖诪讗 拽讚讬砖讗.





讘谞讬讛讜

"讜职讛指讬指讛 讘旨址讬旨讜止诐 讛址讛讜旨讗 诇止讗 讬执讛职讬侄讛 讗讜止专 讬职拽指专讜止转 讜职拽执驻旨指讗讜止谉", 诪址讗讬 "讗讜止专 讬职拽指专讜止转 讜职拽执驻旨指讗讜止谉"? 讗指诪址专 专址讘旨执讬 讗侄诇职注指讝指专: 讝侄讛 讗讜止专 砖讈侄讬旨指拽指专 讘旨指注讜止诇指诐 讛址讝旨侄讛, 讜职拽指驻讜旨讬 讛讜旨讗 诇指注讜止诇指诐 讛址讘旨指讗. 讛谞讛 诇讻讗讜专讛 谞专讗讛 讚专砖讛 讝讜 砖讬讬讻讛 讻驻讬 讛讻转讬讘 '讬职拽指专讜止转 讬执拽职驻旨指讗讜旨谉' 砖讛讜讗 讝诪谉 讛注转讬讚, 讻讬 讻驻讬 讛拽专讬 讚拽专讬谞谉 '讬职拽指专讜止转 讜职拽执驻旨指讗讜止谉' 讚拽讗讬 讬职拽指专讜止转 注诇 讝诪谉 讗讞讚 讜职拽执驻旨指讗讜止谉 注诇 讝诪谉 讗讞专, 诇讗 转讬讻讜谉 讚专砖讛 讝讜, 讜讻讬讜谉 讚讚专砖讛 讝讜 讛讬讗 注诇 讛讻转讬讘 [讬执拽职驻旨指讗讜旨谉] 诇讗 讛讜讛 诇讬讛 诇诪讬诪专 讚专砖讛 讝讜 讘住转诪讗 注诇 讛讻转讬讘, 讚讗讬谉 讚讜专砖讬谉 讘住转诪讗 讗诇讗 注诇 讛拽专讬讗讛?
讜谞专讗讛 诇讬 讚转讻讜谉 讚专砖讛 讝讜 注诇 讛拽专讬讗讛 谞诪讬 讚拽专讬谞谉 讜职拽执驻旨指讗讜止谉 诇谞讻讜谉, 讜讛讬讬谞讜 讻讬 注转讛 讛讗讜专 讘转讞诇转 讛讬讜诐 拽诇 讜拽驻讜讬 讜讻谉 讛讜讗 讘住讜祝 讛讬讜诐, 讜专拽 讘讗诪爪注 讛讬讜诐 讛讜讗 讬拽专, 讜讛讟注诐 诪驻谞讬 砖讗讜专 注讬谞讬讛诐 砖诇 讘谞讬 讗讚诐 讞诇讜砖 讜讗讬谉 讬讻讜诇讬谉 诇爪讗转 诪讗讜专 讞讝拽 讜讬拽专 讘驻转注 驻转讗讜诐 诇讞砖讱 讙诪讜专, 讜讻诪讜 砖讗讜诪专讬诐 '讛址诪值旨讗执讬专 诇指讗指专侄抓 讜职诇址讚指旨专执讬诐 注指诇侄讬讛指 讘职旨专址讞植诪执讬诐' 讜讻诇 讝讛 注转讛 讗讱 诇注转讬讚 讬转讞讝拽讜 讻诇 讛讞讜砖讬诐 砖诇 讘谞讬 讗讚诐 讜讬讻讜诇讬诐 诇住讘讜诇 砖谞讬 讛驻讻讬讬诐 诪爪讚 诇爪讚, 讜讗讝 讬讛讬讛 讛讗讜专 砖诇 讛讬讜诐 砖讜讛, 砖讙诐 讘转讞诇转 讛讬讜诐 讜讻谉 讘住讜驻讜 讛讜讗 讗讜专 讬拽专 转拽讬祝 讜讞讝拽, 讜讝讛讜 砖谞讗诪专 讘旨址讬旨讜止诐 讛址讛讜旨讗 诇注转讬讚 诇止讗 讬执讛职讬侄讛 讗讜止专 讜职拽执驻旨指讗讜止谉, 驻讬专讜砖 砖谞讬 诪讚专讙讜转 砖诇 讗讜止专 讘讬讜诐 转讞诇转 讛讬讜诐 讜住讜驻讜 诇讞讜讚 讜讗诪爪注讜 诇讞讜讚, 讗诇讗 诪专讗砖讜 讜注讚 住讜驻讜 讬讛讬讛 讬职拽指专.
讜诇诪讗谉 讚讗诪专 讚诪驻专砖 注诇 讗讜止专 转旨讜止专指讛 讙诐 讻谉 讗转讬讗 讛讚专砖讛 注诇 讛拽专讬讗讛 讚拽专讬谞谉 讜职拽执驻旨指讗讜止谉, 讻讬 注转讛 讬砖 讞讻诪讬诐 砖讗爪诇诐 谞职讙指注执讬诐 讜职讗指讛殖诇讜止转 拽诇讬诐, 讜讬砖 讞讻诪讬诐 讗爪诇诐 讬职拽指专执讬诐 讻诪讜 砖讗诪专 专讘讛 讘专 讗讘讜讛 (讘讘讗 诪爪讬注讗 拽讬讚:) '讘讗专讘注讛 诇讗 诪爪讬谞讗 讘砖讬转讗 诪爪讬谞讗', 讗讱 诇注转讬讚 讗爪诇 讛讻诇 拽诇讬诐, 讻讬 诪指诇职讗指讛 讛指讗指专侄抓 讚值旨注指讛 讗侄转 讛殖' (讬砖注讬讛 讬讗, 讟), 诇讗 讬讛讬讛 讗爪诇 讝讛 '讬职拽指专讜止转' 讜讗爪诇 讝讛 '拽执驻旨指讗讜止谉'.
讜诇诪讗谉 讚讗诪专 讚诪驻专砖 注诇 讗讜止专 讛址讻旨指讘讜止讚 讛讝讜专讞 注诇 讘谞讬 讗讚诐 诪讻讞 讛注讜砖专, 讛谞讛 注转讛 讗讬谉 砖讜讬诐 讻诇 讘谞讬 讗讚诐 讘注讜砖专, 讜诇讻谉 讗讬谉 讻讘讜讚诐 砖讜讛, 讗诇讗 讗爪诇 讝讛 讬拽专 讜讗爪诇 讝讜 拽驻讜讬, 讚专讗讜讘谉 讗祝 注诇 驻讬 砖讛讜讗 注砖讬专 谞讞砖讘 诇讙讘讬 诇讜讬 注谞讬, 讜诇注转讬讚 讛讻诇 砖讜讬诐 讘讻讘讜讚 讛注讜砖专, 讻诪讜 砖谞讗诪专 (讬砖注讬讛 谞讚, 讬讘) '讜职砖址讉诪职转执旨讬 讻址旨讚职讻止讚 砖执讈诪职砖止讈转址讬执讱职 讜旨砖职讈注指专址讬执讱职 诇职讗址讘职谞值讬 讗侄拽职讚指旨讞 讜职讻指诇 讙职旨讘讜旨诇值讱职 诇职讗址讘职谞值讬 讞值驻侄抓', 讜诪讘讬讗 讚讜讙诪讛 拽专讜讘讛 诇讝讛 诪讛讗 讚讘专讬讛 讚专讘讬 讬讛讜砖注 讘谉 诇讜讬.


讘旨职谞执讬, 注讜止诇指诐 讘旨指专讜旨专 专指讗执讬转指. 驻讬专讜砖 讛讜讗 专讗讛 讘诪讜砖讘 讛诪讜谉 讛注诐 砖讗讬谞诐 讘谞讬 转讜专讛, 讬砖 讘谞讬 讗讚诐 砖讛讜讗 诪讻讬专诐 砖讛讬讜 注砖讬专讬诐 讜注诇讬讜谞讬诐 讘注讜诇诐 讛讝讛 砖谞转谞讜 爪讚拽讛 诇注谞讬讬诐, 讜讗诇讜 讛注谞讬讬诐 砖拽讘诇讜 爪讚拽讛 诪讗诇讜 讛注砖讬专讬诐 讛诐 讬讜砖讘讬诐 诇诪注诇讛 诪讗讜转诐 讛注砖讬专讬诐 砖谞转谞讜 诇讛诐 爪讚拽讛, 讜讝讛讜 注讜止诇指诐 讛指驻讜旨讱职 讗砖专 专讗讛, 讜讗诇 讗讘讬讜 讗讬谉 讝讛 讛指驻讜旨讱职 讗诇讗 讘旨指专讜旨专 讻讬 讻谉 砖讜专转 讛讚讬谉 诪讞讬讬讘转, 讻诪讜 砖讗诪专讜 专讝"诇 (讜讬拽专讗 专讘讛 诇讚, 讞) 讬讜转专 诪讛 砖讘注诇 讛讘讬转 注讜砖讛 注诐 讛注谞讬, 讛注谞讬 注讜砖讛 注诐 讘注诇 讛讘讬转, 讜谞诪爪讗 讬砖 诇注谞讬讬诐 讝讻讜转 讬讜转专 讜讻讘讜讚诐 讘讙谉 注讚谉 讻驻讬 讬转专讜谉 讛讝讻讜转 砖讬砖 诇讛诐.


讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止. 谞专讗讛 诇讬 讘住"讚 '讗执诐 讗值讬谉 拽侄诪址讞, 讗值讬谉 转旨讜止专指讛' (诪砖谞讛 讗讘讜转 讙, 讬讝) 讗讱 讬砖 诇讜诪讚 转讜专讛 讘砖讘讬诇 砖讛讞讝讬拽讜 讘讬讚讜 讗讞专讬诐 砖谞转谞讜 诇讜 驻专住 诇讛转驻专谞住 讘讜, 讜讬砖 诇讜诪讚 转讜专讛 诪讞诪转 砖讛转驻专谞住 诪讬讙讬注 讻驻讬讜 讻诪讜 砖谞讗诪专 (转讛诇讬诐 拽讻讞, 讘) '讬职讙执讬注址 讻址旨驻侄旨讬讱指 讻执旨讬 转止讗讻值诇' 诪诇讞诪讛 砖诇 转讜专讛 '讗址砖职讈专侄讬讱指' 讬注谉 讻讬 '讟讜止讘' 讛转讜专讛 砖谞拽专讗转 讟讜讘 转转讬讬讞住 '诇指讱职' 讜讝讛讜 砖谞讗诪专 讜职转址诇职诪讜旨讚讜止 讛讬讛 转诇讜讬 讘旨职讬指讚讜止 讘讬讙讬注 讻驻讬讜 讜诇讗 注诇 讬讚讬 驻专谞住讛 砖诇 讗讞专讬诐.
讗讜 讬讜讘谉 注诇 驻讬 诪讛 砖讗诪专 讛转谞讗 (诪砖谞讛 讗讘讜转 讜, 讚) '讻址旨讱职 讛执讬讗 讚址旨专职讻指旨讛旨 砖侄讈诇 转旨讜止专指讛, 驻址旨转 讘址旨诪侄旨诇址讞 转止旨讗讻值诇 讜旨诪址讬执诐 讘址旨诪职旨砖讉讜旨专指讛 转执旨砖职讈转侄旨讛 讜职注址诇 讛指讗指专侄抓 转执旨讬砖指讈谉 讜旨讘址转旨讜止专指讛 讗址转指旨讛 注指诪值诇 讜职讗执诐 讗址转指旨讛 注止砖侄讉讛 讻值旨谉 讗址砖职讈专侄讬讱指 讜职讟讜止讘 诇指讱职' 讜驻讬专砖 诪讛专"诐 砖讬祝 讝"诇 讗诐 讗转讛 讘讘讞讬专转讱 砖讬砖 诇讱 诪诪讜谉 讜转讜讻诇 诇讗讻讜诇 诪注讚谞讬 注讜诇诐, 讜注诐 讻诇 讝讛 讗转讛 注讜砖讛 讻谉 讗讝 讗址砖职讈专侄讬讱指 讜讻讜'. 讜讝讛讜 砖讗诪专讜 讜职转址诇职诪讜旨讚讜止 驻讬专讜砖 诪谞讛讙讜 讜诪讚转讜 砖讛讬讛 诪转谞讛讙 讘注讘讜讚转 砖诪讬诐 讛讬转讛 诪住讜专讛 讘旨职讬指讚讜止 砖诇讗 诇讞爪转讜 讛注谞讬讜转 讗诇讗 讛讜讗 讛讬讛 诪诪讗住 转讗讜转 注讜诇诐 讛讝讛 讜诪讟讛 砖讻诪讜 诇住讘讜诇 注讜诇 转讜专讛, 讻诪讜 砖讗诪专讜 注诇 讞讝拽讬讛 讛诪诇讱 注"讛 砖讛讬讛 诪诇讱 讜讗讜讻诇 讬专拽 讘讻诇 讬讜诐 讜注讜住拽 讘转讜专讛 (住谞讛讚专讬谉 爪讚:).
讜注讜讚 谞专讗讛 诇讬 讘住"讚 讚讬讚讜注 讘注住拽 讛转讜专讛 诪转诪转拽讬诐 讛壮 讙讘讜专讜转 讛专诪讜讝讬诐 讘讬讚 砖诪讗诇, 讘讞诪砖讛 讞住讚讬诐 讛专诪讜讝讬诐 讘讬讚 讬诪讬谉 讘讞诪砖 讗爪讘注讜转, 讜讘讝讛 驻专砖转讬 讘住"讚 诪讛 砖谞讗诪专 (讚讘专讬诐 诇讙, 讝) '讬指讚指讬讜 专指讘 诇讜止' 讘诪诇讞诪转讛 砖诇 转讜专讛, 讜讻谉 讚专砖讜 讘拽讬谞转 讚讜讚 讛诪诇讱 注"讛 注诇 讗讘谞专 (砖诪讜讗诇 讘' 讙, 诇讚) '讬指讚侄讱指 诇止讗 讗植住只专讜止转' 讜讛讬讬谞讜 诇止讗 讗植住只专讜止转 讘转讜专讛, 讜爪专讬讱 诇讛讘讬谉 诪讛 注谞讬谉 注住拽 讛转讜专讛 讘讬讚讬诐? 讗讱 诇驻讬 讛讗诪讜专 讛讜讗 谞讻讜谉, 讘注住拽 讛转讜专讛 诪诪转拽讬诐 讛壮 讙讘讜专讜转 讛专诪讜讝讬诐 讘讬讚 砖诪讗诇 讘讞诪砖讛 讞住讚讬诐 讛专诪讜讝讬诐 讘讬讚 讬诪讬谉, 讜诇讻谉 讛转讜专讛 讛讬讗 讞诪砖讛 住驻专讬诐 讻讬 讘讛 诪转诪转拽讬诐 讞诪砖讛 讘讞诪砖讛, 讜诇讝讛 讗诪专 讻指旨诇 讛指注讜止住值拽 讘址旨转旨讜止专指讛 '诇执砖职讈诪指讛旨' 诇砖诐 讛' 专讜爪讛 诇讜诪专 诇诪转拽 讛讛壮 讙讘讜专讜转 讘讞诪砖讛 讞住讚讬诐, 讜讝讛讜 砖谞讗诪专 讜职转址诇职诪讜旨讚讜止 讘旨职讬指讚讜止, 专讜爪讛 诇讜诪专 转址诇职诪讜旨讚讜止 注砖讛 驻讜注诇 讘诪讬转讜拽 讛专诪讜讝 讘旨职讬指讚讜止 砖讛诐 讞诪砖 讜讞诪砖.
讜讘谞讬 讬讚讬讚讬 讻讛"专 讬注拽讘 谞专"讜 驻讬专砖 注诇 驻讬 诪讛 砖讗诪专讜 讞讝"诇 (砖讘转 住讙.) 讘驻住讜拽 (诪砖诇讬 讙, 讟讝) '讗止专侄讱职 讬指诪执讬诐 讘执旨讬诪执讬谞指讛旨 讘执旨砖职讉诪止讗讜诇指讛旨 注止砖侄讈专 讜职讻指讘讜止讚' 诇诪讬讬诪讬谞讬诐 讘讛 讗止专侄讱职 讬指诪执讬诐 讗讬讻讗 讜讻诇 砖讻谉 注止砖侄讈专 讜职讻指讘讜止讚, 诇诪砖诪讬诇讬诐 注讜砖专 讜讻讘讜讚 讗讬讻讗, 讗止专侄讱职 讬指诪执讬诐 诇讬讻讗, 谞诪爪讗 讛诇讜诪讚 转讜专讛 诇砖诪讛 讝讜讻讛 诇砖讻专 讛专诪讜讝 讘砖转讬 讬讚讬诐, 讜讝讛讜 砖谞讗诪专 讜职转址诇职诪讜旨讚讜止 讘旨职讬指讚讜止 讘' 讬讚讜, 专讜爪讛 诇讜诪专 砖诇诪讚 诇砖诪讛 砖讝讻讛 讘讜 讘砖转讬 讬讚讜转, 注讚 讻讗谉 讚讘专讬讜 谞专"讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗专"讬 讗讬谉 讻讗谉 注谞讬. 注讬' 砖讘转 住讙 注"讗 专砖"讬 讚"讛 诇讗 讬讞讚诇:





讞讬讚讜砖讬 讞转"住

注转讬讚 讛拽讘"讛 诇讛讜住讬祝 注诇 讬专讜砖诇诐. 诇讗 讬讚注转讬 讛转讜注诇转 诪讝讛 讻讬讜谉 砖讛讛讜住驻讛 讛讬讗 诪讗"讬 讜诇讗 诪讞讜"诇 讗"讻 诪讛 讬讜注讬诇 讗诐 讛注讬专 讙讚讜诇讛 讗讜 诇讗 讜讗诐 砖讬讛讬讛 诪拽讜诐 讬讜转专 驻谞讜讬 诇讗讜讻诇讬 拽讚砖讬诐 讘诇讗讛"谞 诇讗 讗诪专 讗讚诐 诪注讜诇诐 爪专 诇讬 讛诪拽讜诐 讜讗讜诇讬 诪"诪 诇诪专讗讬转 注讬谞讬诐 讛讜讚 讜讛讚专 讜讻讘讜讚 讛讬讗 讬讜转专 诇诪砖讻谉 诪诇讱 砖转讛讬' 注讬专 讙讚讜诇讛 诇讗诇拽讬诐 讜讝讛 驻讬' 讛驻住讜拽 讘专讘讜转 讛讟讜讘讛 专讘讜 讗讜讻诇讬' 讜诪讛 讬转专讜谉 诇讘注诇讬讜 讻"讗 专讗讜转 注讬谞讬讜 驻讬' 讘专讘讜转 讛讟讜讘讛 讛讬讗 讬专讜砖诇诐 讛讛专 讛讟讜讘 讜讛诇讘谞讜谉 讗讬谉 讘讜 转讜注诇转 讻"讗 专讘讜 讗讜讻诇讬' 讗讜讻诇讬 拽讚砖讬诐 讜诪讛 讬转专讜谉 讘讻"讝 诇讘注诇讬讜 讻"讗 专讗讜转 注讬谞讬讜 讻谞"诇:


砖讛住讜住 专抓 讜诪爪讬诇. 讛讻讜讜谞讛 讘讝讛 注诇 讚专讱 诪砖诇 讜诪诇讬爪讛 讚讻转讬讘 讜讗讜专讞 爪讚讬拽讬诐 讻讗讜专 谞讜讙讛 讛讜诇讱 讜讗讜专 注讚 谞讻讜谉 讛讬讜诐 讚讛谞讛 讘注讛"讝 讻砖诐 砖讛爪讚讬拽 诪讗讬专 诇讜 讜诇砖讻谞讬讜 住讘讬讘讬讜 讛"谞 讗讜讬 诇专砖注 讜诇砖讻谞讬讜 讜讛讜讗 讻讗讬诇谉 讜讻讜转诇 讛注讜砖讬诐 爪诇 住讘讬讘诐 砖诇讗 转讝专讞 讛讞诪讛 砖诐 讗讱 讛爪讚讬拽 讛讜诇讱 讜讗讜专 讜讗讜专讜 诪转讙讘专 讻"讻 注讚 谞讻讜谉 讛讬讜诐 砖讬讛讬讛 讻诪讜 讛砖诪砖 讘讞爪讬 讛砖诪讬诐 砖讻诇 讛诪爪诇 诪爪诇 转讞转讬讜 讜诇讗 住讘讬讘讜转讬讜 讻谉 讬讛讬讛 讗讜专 讛爪讚讬拽讬诐 砖讜诇讟 讘讻诇 讛注讜诇诐 讜诇讗 讬讝讬拽 讛讞讜讟讗 讻"讗 诇注爪诪讜 讜讛讬讬谞讜 讚讻转讬讘 诇讗 讬讗诪专讜 注讜讚 讛讗讘讜转 讗讻诇讜 讘住专 讜砖讬谞讬 讘谞讬诐 转拽讛讬谞讛 讛讗讜讻诇 讘住专 转拽讛讬谞讛 砖讬谞讬讜. 注讜讚 讬讛讬' 讛讞讜讟讗 讛注讜砖讛 爪诇 讗谞讬谞讜 讞讜讟讗 讘讛讞诇讟 讞"讜 讻"讗 诇砖注讛 拽诇讛 讜讞讜讝专 讘讜 诪讬讚 讜讬讛讬' 讻爪讬诇讜 砖诇 注讜祝 砖讛讜讗 注讜讘专 讜爪讬诇讜 注讜讘专 讜讛谞讛 讻讬谞讛 讘注诇 讛注讘讬专讛 讘住讜住 讻诪"砖 讘诪拽"讗 注诇 驻' 诇讗 讘讙讘讜专转 讛住讜住 讬讞驻抓 讜讻讬谞讛 讛爪讚讬拽 讘讬专讜砖诇诐 讬专讗讛 砖诇诐 讜注转讬讚 讛拽讘"讛 诇讛讜住讬祝 注诇 讬专"砖 注讚 砖讬讛讬讛 讛住讜住 专抓 讜诪爪讬诇 注讜砖讛 爪讬诇讜 转讞转讬讜 讜诇讗 注诇 爪讬讚讬讜 讻讬 讛讗讜讻诇 讘讜住专 转拽讛讬谞讛 砖讬谞讬讜 讜讙诐 讝讛 讘诪专讜爪讛 讻爪诇 注讜讘专. 讜注讚"讝 讘注爪诪讜 讗诪专讜 砖讻诇 讘讬讝讛 砖讬讘讜讝讜 注讚 砖讬讛讬讛 讻"讻 讘诪讚专讙讛 住讜住 专抓 讜诪爪讬诇 讬讛讬讛 讛讻诇 拽讜讚砖 诇讛' 讻讬 讬专讗讜 诇讘讜讝 诇注爪诪诐 讻讚讬 砖诇讗 讬讝讬拽 诇讛诐 讚讬 讝讛讘 讜讻谉 注砖讛 讚讛注"讛 砖讛拽讚讬砖 讻诇 讛讘讬讝讛 诇讘讛诪"拽 讗讘诇 诪砖讬讛讬讜 讘讝讗转 讛诪讚专讙讛 讛注诇讬讜谞讛 诇讗 讬讛讬讜 讬专讗讬诐 诪讬爪讛"专 讜诇讗 讬爪讟专讻讜 诇讛拽讚讬砖 讻讬 诇讬讜砖讘讬诐 诇驻谞讬 讛' 讬讛讬讛 讜诇诪讻住讛 注转讬拽:


讗讜专 讬拽专讜转 讜拽驻讗讜谉. 诪讚拽讚拽讬诐 诇讗讬讝讛 爪讜专讱 诪讬讬转讬 讛谞讛讬 拽专讗讬 讛讻讗 讜专砖"讬 讻' 讗讬讬讚讬 讚讗讬讬专讬 诪砖注专讬 讬专讜砖诇诐 讻讜' 注诐 砖讝讛讜 讚讜讞拽 诪"诪 转讬谞讞 讛讗 砖注转讬讚 讛拽讘"讛 诇讛讜住讬祝 注诇 讬专讜砖诇诐 讗讘诇 讛讱 讚讗讜专 讬拽专讜转 讗讬谉 诇讜 砖讬讬讻讜转 讻诇诇 讜注讬' 讘住' 爪谞爪谞转 讛诪谉 讚讚讞讬拽 讟讜讘讗 讜谞诇注"讚 讚讛讗 讚讛拽讬诇讜 专讘谞谉 砖讗讬谉 爪专讬讱 诇讞讝讜专 讗诐 注讘专 爪讜驻讬诐 讜诇讗 讛注诪讬讚讜 讚讘专讬讛诐 诪砖讜诐 讟专讞转讜 讜讛诇讗 讞诪抓 拽讬诇 讟驻讬 讻诪"砖 转讜' 讘诪转谞讬转讬谉 讜讗驻"讛 讻砖讛讜诇讱 诇讚讘专 讛专砖讜转 讞讜讝专 讗驻讬' 讻诪讛 讜讛讻讗 讚讞诪讬专 讛拽讬诇讜 讬"诇 诪砖讜诐 讚拽讬"诇 砖注转讬讚 讛拽讘"讛 诇讛讜住讬祝 注诇 讬专讜砖诇诐 讜讻讘专 谞转拽讚砖 讛转讜' 讘诪拽爪转 砖讛专讬 讻讘专 讛专讗讛讜 诇谞讘讬讗 讘驻讜注诇 诪诪砖 讻砖注诪讚 讛诪诇讗讱 讜诪讚讚讜 诇讻谉 讛讻诇 讛讜讗 诪拽讜诐 拽讚砖 讜专讗讜讬 诇砖专讜祝 讘讜 拽讚砖讬诐 谞讛讬 讚诇注谞讬谉 讚讗讜专讬讬转讗 诇讗 诪讛谞讬 讚讘注讬' 拽讬讚讜砖 讘砖讬专 讜转讜讚讛 诪"诪 讚讬 讘住讘专讗 讝讜 砖诇讗 诇讛讟专讬讞 讘讚专讘谞谉 讗讱 讻"讝 讘讻讚讬 砖讛住讜住 专抓 讜诪爪讬诇 讛讬讬谞讜 讜' 砖注讜转 诪注诇讜转 讛砖讞专 注讚 讞爪讬 讛讬讜诐 讜讬讜转专 诪讝讛 讘诪讛 砖讛住讜住 诪诪讛专 诇专讜抓 讗讘诇 讻砖讛专讞讬拽 讬讜转专 讛"诇 诇讞讝讜专 诇讻谉 诪拽讚讬诐 诇讜诪专 砖讗讜专 讬拽专讜转 砖讘注讛"讝 讬讛讬讛 拽驻讜讬 诇注讛"讘 讜讛讬讬谞讜 砖讛讞诪讛 转讛讬讛 讙讚讜诇讛 讛专讘讛 讬讜转专 讻诪讘讜讗专 讜注诪砖"诇 专讬砖 诪讻讬诇转讬谉 讜讬讚讜注 讚注讬"讝 讬讛讬讜 讛讬诪讬诐 讗专讜讻讬诐 注讚 砖讬讛讬讛 讬讜诐 讗' 注讜诇讛 诇讻诪讛 讞讚砖讬诐 爪讗 讜讞砖讜讘 砖转讛讬讛 讛讞诪讛 砖讘注转讬' 砖讛讜讗 砖诪"讙 驻注诪讬诐 讻讛讞诪讛 砖诇谞讜 讻讚诪转专讙诐 讛诪转专讙诐 注"驻 讻爪讗转 讛砖诪砖 讘讙讘讜专转讜 讜讬讛讬讛 讛讬讜诐 砖诪"讙 驻注诪讬诐 讻讬讜诐 砖诇谞讜 注讻砖讬讜 讜讬讛讬讛 注讚 讞爪讜转 讛讬讜诐 讝诪谉 讗专讜讱 诪讗讜讚 讜讻诇 诪讛 砖讛住讜住 专抓 注讻砖讬讜 讘讗讜转讜 讝诪谉 讬讛讬讛 讛转讜住' 注诇 讬专讜砖诇诐 诇讻谉 讛拽讚讬诐 诇讜诪专 讗讜讚 讬拽专讜转 砖讗讜专 讬拽专 讘注讛"讝 讛讜讗 讻砖讛讞诪讛 讘讗诪爪注 专拽讬注 讘讞爪讬 讛讬讜诐 讬讛讬讛 拽驻讜讬 诇注讛"讘 砖讝讛讜 注诪讜讚 讛砖讞专 讗讝 讻讚诇注讬诇 专讬砖 诪讻讬诇转讬谉 讜砖驻讬专 砖讬讬讱 讛讻讗 讚诇讗 讛讟专讬讞讜讛讜 诇讞讝讜专 讜讗诐 讬讛讬讛 专讞讜拽 诪讬专讜砖诇诐 讻"讻 讝讛讬 诪讛谞诪谞注 砖讝讛讜 诪讛诇讱 专讘 诪讗讜讚 讜讚讜讞拽 砖诇讗 讬讝讻讬专 注爪诪讜 砖讬砖 诇讜 讘砖专 拽讚砖 注讚 砖讛专讞讬拽 讻"讻 讝诪谉 专讘 讜拽"诇:


讜讻谞注谞讬 诪谞"诇 讚讗拽专讬 转讙专 讻讜'. 讚诪砖诪注 讚诇诪"讚 讘讬讝讛 驻砖讬讟讗 诇讬讛 拽专讗 讚诇讗 讬讛讬讛 注讜讚 讻谞注谞讬 讜讘转专 讛讻讬 诪拽砖讛 诪谞"诇 讚讗拽专讬 转讙专讗 讜注讜讚 诇诪"诇 讚诪讬讬转讬 拽专讗 诪讬讛讜讚讛 讻诇诇 讻讬讜谉 讚诇讗 诪讜讻讞 诪谞讬讛 诪讬讚讬 讗诇讗 诪拽专讗讬 讻谞注谉 讘讬讚讜 诪讗讝谞讬 诪专诪讛 讜讻谞注谞讬诐 谞讻讘讚讬 讗专抓 讜注讜讚 转专讬 拽专讗讬 诇诪"诇 讚讛"谞 讛讜"诪 诇讗转讜讬讬 住讚讬谉 注砖转讛 讜转诪讻讜专 讻讜' 诇讻谞注谞讬 讜讛谞诇注"讚 讚讜讚讗讬 拽专讗 讗讬谞讜 讝讝 诪诪砖诪注讜转讬讛 诇注讜诇诐 讚讻谞注谉 讛讜讗 转讙专 讗讱 讛讜讗 转讙专 讛诪讜讻专 注诇 讬讚 注诇 讬讚 诇注谞讬讬诐 讘驻专讜讟讛 讜讻讚讜诪讛 讜注"讻 谞拽专讗 讻谞注谞讬 讻讗谉 注谞讬 讻讬 讗诇讬讜 讬讗住驻讜 讛讗讘讬讜谞讬诐 诇拽谞讜转 讜讛讬讬谞讜 讚拽讗诪专 诇诪"讚 讛谞讱 转专转讬 诇讗 讬讛讬讛 讻谞注谞讬 诇讗 讬讛讬讛 讻讗谉 注谞讬 讜讛讻讜讜谞讛 砖诇讗 讬爪讟专讱 砖诐 转讙专讗 讻讛谞讱 砖讬讛讬讜 注谞讬讬诐 拽讜谞讬诐 诪讛诐 砖讛讻诇 注砖讬专讬诐 讜诪砖"讛 诇讗 诪讬讬转讬 专讗讬讛 诪讞讙讜专 谞转谞讛 诇讻谞注谞讬 讚砖诐 讗讬谞讜 诪讘讜讗专 砖讛讜讗 讛诪讜讻专 讘驻讞讜转 讗讘诇 诪讻谞注谉 讘讬讚讜 诪讗讝谞讬 诪专诪讛 讬砖 讻讚诪讜转 专讗讬讛 砖讗讜转谉 讚专讻谉 诇砖拽专 讘诪砖拽讜诇讜转 诇讙讝讜诇 注谞讬讬诐 讘诪注讟 砖诇讛诐 讜讻谉 讗砖专 住讜讞专讬讛 砖专讬诐 讻谞注谞讬讛 谞讻讘讚讬 讗专抓 诪砖诪注 砖讻谞注谉 驻讞讜转 诪住讜讞专 讗注驻"讬 砖讬"诇 讚讛讬讬谞讜 讛讱 讜谞拽讟 讻驻诇 注谞讬谉 讘诪诇讜转 砖讜谞讜转 诪"诪 拽爪转 专讗讬讛 讛讜讗 诇讻谉 诪讬讬转讬 诪讬讛讜讚讛 讚讜讚讗讬 诪砖诪注 讚讛讻讬 讛讜讗 讚讗诇"讻 诪讗讬 拽诪"诇 砖谞砖讗 讘转 讗讬砖 讻谞注谞讬 讻讬讜谉 讚诇讗讜 讻谞注谞讬转 诪诪砖 讛讜讛 讗"讻 诪讗讬 拽诪"诇 讘讝讛 讗注"讻 诇讛砖诪讬注谞讜 砖讬专讚 诪讗转 讗讞讬讜 讻驻专砖"讬 砖讬专讚 诪讙讚讜诇转讜 讜谞转讞转谉 注诐 讻谞注谞讬 砖讛讜讗 转讙专 拽讟谉 砖讗讬谞讜 诇驻讬 讻讘讜讚讜 讜讙讚诇讜 讗讜 讬讗诪专 讚谞砖讗 讘转 讻谞注谞讬 砖讚专讻讜 诇讛谞讜转 诪谉 讛讙讝诇 讜诇讛讬讜转 讘讬讚讜 诪讗讝谞讬 诪专诪讛 诇讻谉 讬爪讗讜 诪诪谞讛 注专 讜讗讜谞谉 诇讻讱 诪讬讬转讬 讛讱 拽专讗 讜诪讬讬转讬 谞诪讬 讗讬讚讱 拽专讗 诪驻谞讬 讻讘讜讚讜 诇讜诪专 砖讗注驻"讬 砖讛讬' 讻谞注谞讬 讗讬谞讜 诪讜讻专讞 砖讛讬讛 注谞讬 砖讛专讬 讙诐 讘爪讜专 讛讬讜 讻谞注谞讬' 谞讻讘讚讬 讗专抓 讜讛讬讛 讝讛 讻诪讜讛诐:


专"讗 专诪讬 讻讜'. 诇注"讚 讛讬讛 谞"诇 诇驻专砖 讝讛 砖诪讬 诇注诇诐 讘注讛"讝 讗讱 讝讛 讝讻专讬 诇讚讜专 讚讜专 砖讬讛讬讛 诪诇讞诪讛 诇讛' 讘注诪诇拽 诪讚讜专 讚讜专 讗讝 讬讝讻专 砖诪讜 讘讬"讛 讜"讛 讬讛讬讛 谞拽专讗 讻诪讜 砖谞讻转讘 讜讚讜拽:


讗诇讛讬 拽讚讜砖讬, 讬讚讬讚 谞驻砖讬, 注讝专转谞讬 讘驻专拽 砖诇讬砖讬 讗诇 专讜注讬. 讗诪抓 讝专讜注讬. 讘讞讬' 驻专拽 专讘讬注讬:





诪拽讜诐 砖谞讛讙讜 诇注砖讜转 诪诇讗讻讛 讘注"驻 注讚 讞爪讜转. 讛诪"诪 驻"讞 诪讛' 讬"讟 诪拽砖讛 注诇 驻专砖"讬 讗"讻 讘注专讘 住讜讻讜转 谞诪讬 诇讗 诇讬注讘讚 诪砖讜诐 讚' 诪讬谞讬诐 讜讘驻专"讞 住讬' 转住"讞 诪讬讬转讬 专讗讬讛 诪住"驻 讗讜"讘 讚讗讬谉 诪砖讞讬讟讬谉 讗转 讛讟讘讞 讘注讬"讟 专讗砖讜谉 砖诇 讞讙 讜讻' 转讜' 诪砖讜诐 讚讟专讬讚 讘讚' 诪讬谞讬诐 讜讗讬谉 驻谞讗讬 诇砖诪讜讞 砖"诪 砖讟专讚转 讚' 诪讬谞讬诐 诪专讜讘讛 诪讟专讚转 注"驻 讜注讬' 讘转讬"讟 砖诇讗 注诪讚 讘讻"讝 讜诇注"讚 诇讞诇拽 讚注"驻 注讬拽专 讝诪谉 砖诪讞讛 讘讬"讟 专讗砖讜谉 讜诇讗 砖讬讬讱 诇讜诪专 砖讬砖诪讞 讘讬"讟 讗讞专讜谉 讜诇讗 讘专讗砖讜谉 讗"讻 讗诐 讬讛讬讛 诪讜转专 谞诪讬 讘注砖讬讬转 诪诇讗讻讛 讬转讘讟诇 诪驻住讞 讜讘讬注讜专 讞诪抓 讜讗驻讬讜转 诪爪讛 诪砖讗"讻 讘住讜讻讜转 讚注讬拽专 砖诪讞讛 讘讬"讟 讗讞专讜谉 砖讛讜讗 讙"讻 专讙诇 讜讻讘专 注讘专讜 讬诪讬 讛讚讬谉 讻诪讘讜讗专 讘转讜' 注"讝 讛' 讘' 讜讝"诇 讜讬"诪 讚讘讛谞讱 讚' 驻专拽讬诐 讟注诪讗 专讘讛 讗讬转 讘讛讜 讬"讟 讛讗讞专讜谉 砖诇 讞讙 诇驻讬 砖讛讜讗 讝诪谉 讘驻"注 讜讞诇讜拽 诪砖诇驻谞讬讜 转拽谞讜 诇讛专讘讜转 讘住注讜讚讛 诪砖讗"讻 讘讝' 砖诇 驻住讞 讜讙诐 讛拽专讘谞讜转 砖讘砖诪讬谞讬 讛讬讛 讘砖讘讬诇 讬砖专讗诇 讜讻诇 讛讞讙 讛讬讛 诪拽专讬讘讬诐 谞讙讚 讛讗讜诪讜转 讜注"驻 诇驻讬 砖讛讜讗 讬讜诐 讙讗讜诇讛 讜讬爪讬讗讛 诇讞讬专讜转 注讻"诇 诇注谞讬谞讬谞讜 谞诪爪讗 砖讘注"驻 讟专讜讚讬诐 讘诇讗"讛 讘砖诪讞转 讬"讟 讗诐 讙诐 诪诇讗讻讛 讬注砖讛 讘讜 讬转讘讟诇 诪转拽讜谞讬 诪爪讜转 诪砖讗"讻 注"住 砖讗讬谞讜 讟专讜讚 讘砖诪讞转 讬"讟 诇讗 讬转讘讟诇 诪转拽讜谞讬 诪爪讜转 讗注驻"讬 砖诪讜转专 讘注砖讬讬转 诪诇讗讻讛 讻谞"诇 谞讻讜谉 讘注讝讛"讬 讜诪讛 砖讛讘讬讗讜 诇专砖"讬 诇砖讬' 讝讜 讬转讘讗专 诇拽诪谉 讗讬"讛:


注讝讛"讬 诪讛 砖讞谞谞讬 讛讬"转 专"驻 诪拽讜诐 砖谞讛讙讜 讘讚讬谞讬 诪谞讛讙讬诐 驻拽"拽 驻"讘 注专讘 砖讘讜注讜转 转拽爪讚讬"拽 诇驻"拽:





讘谞讬 讘讬砖谉 讻讜'. 讘讬专讜砖诇诪讬 讙诇讜 诪诪拽讜诐 诇诪拽讜诐 讜讘拽砖讜 诇讞讝讜专 讘讛谉 讬讬讘讗 讻讛讚讗 讚讗"专 讘讗 讘谞讬 诪讬砖讗 拽讘诇讜 注诇讬讛谉 砖诇讗 诇驻专砖 讘讬诐 讛讙讚讜诇 讗转讜谉 砖讗诇讜谉 诇专讘讬 讗讘讜转讬谞讜 谞讛讙讜 砖诇讗 诇驻专砖 讘讬诐 讛讙讚讜诇 讗谞讜 诪讛 讗谞讜 讗"诇 诪讻讬讜谉 砖谞讛讙讜 讗讘讜转讬讻诐 讘讗讬住讜专 讗诇 转砖谞讜 诪谞讛讙 讗讘讜转讬讻诐 注"砖 讜爪"注 讗讬讱 谞驻砖讜讟 讛讗讬讘注讬' 讘讗诐 讙诇讜 讻诇 讛拽讛诇讛 诪诪拽讜诪诐 讜谞转讬砖讘讜 讘诪拽"讗 讜拽专讘谉 注讚讛 驻讬' 讚讘谞讬 诪讬砖讗 讻讱 讛讬讛 砖讬谞讜讬 诪拽讜诪诐 讜讗"讻 注讬拽专 讞住专 讻讬 讛诐 诇讗 砖讗诇讜 讗诇讗 讗讘讜转讬谞讜 拽讘诇讜 讗谞谉 诪讛 讗谞讜 讗诐 诪讞讜讬讬讘讬诐 讘拽讘诇转 讗讘讜转讬讛诐 讜专讘讬 诇讗 讛砖讬讘 诇讛诐 讗诇讗 诪讟注诐 拽讘诇转 讛讗讘讜转 讜诪砖讬谞讜讬 诪拽讜诐 诇讗 讚讘专讜. 讜诇讘讗专 讝讛 讘注讝讛"讬 讗注转讬拽 诇砖讜谉 砖注讬"讚 住讬' 专讻"讞 住注讬' 诇"讚 讗"讗 诇讛砖讘讬注 讛谞讜诇讚讬诐 讗讞"讝 讗讘诇 谞讚讜讬 讜讞专诐 讞诇 注诇 讚讜专讜转 讛讘讗讬诐 讜讛讜讗 诪转砖讜' 讛专讗"砖 讻诇诇 讛' 住讬' 讚' 讚讗诇"讛 砖讛转拽谞讛 讞诇 注诇 讚讜专讜转 讛讘讗讬诐 诇讗 讛讬讛 讗驻砖专 诇砖讘注 砖诇讗 诇讬拽讞 讗砖讛 诪讘谞讬 讘谞讬诪讬谉 注讚 砖诪爪讗讜 诪拽专讗 讻转讜讘 诪诪谞讜 讜诇讗 诪讘谞讬谞讜 讜讘转' 讞讜"讬 住讬' 拽讻"讜 讘讬讗专 诪专注"讛 砖讛砖讘讬注 讗转 讬砖专讗诇 注诇 拽讘诇转 讛转讜专讛 诇讜诇讬 砖讛讬讜 讻诇 讛谞砖诪讜转 砖诐 讘讛专 住讬谞讬 讜讛砖讘讬注 讗讜转诐 讘注爪诪诐 讻讚讻转讬讘 讗转 讗砖专 讬砖谞讜 驻讛 讜讗砖专 讗谞讬谞讜 驻讛 注诪谞讜 讛讬讜诐 诇讗 讛讬讛 讬讻讜诇 诇讛砖讘讬注 讜诇讙讝讜专 注诇 讚讜专讜转 讛讘讗讬诐 讗讱 讗讞专 砖讻讘专 拽讘诇谞讜 讛转讜专讛 讘讗诇讛 讜讘砖讘讜注讛 讜砖诐 谞讗诪专 诇讗 转住讜专 诪谉 讛讚讘专 讜讙讜' 砖讗诇 讗讘讬讱 讜讬讙讚讱 讜讘讚讘专讬 拽讘诇讛 谞讗诪专 讗诇 转讟讜砖 转讜专转 讗诪讱 谞诪爪讗 拽讘诇谞讜 讘诪注诪讚 讻诇 讛谞砖诪讜转 讘讗诇讛 讜讘砖讘讜注讛 诇拽讘诇 注诇 注爪诪谞讜 讙讝专讜转 讜转拽谞讜转 讛爪讘讜专 讗诇 转讟讜砖 转讜专转 讗诪讱 讜讚驻讞"讞. 讜讻' 砖"讱 砖诐 住拽爪"讚 讻' 专"诪 讗诇砖拽专 砖讗诐 讙讝专讜 砖讬讞讜诇 讗驻讬' 注诇 诪讬 砖讬砖谞讛 诪拽讜诪讜 讜讬讚讜专 讘注讬专 讗讞专转 讞诇 讙"讻 注诇 讛讚讜专讜转 讛讘讗讬诐 讗讞专讬讛诐 讚诇讗 讚诪讬 诇诪讗讬 讚讗诪专讬谞谉 诇注讬诇 住讬' 专讬"讚 讻砖讗讬谉 讚注转讜 诇讞讝讜专 谞讜转谞讬诐 注诇讬讜 讞讜诪专讬 诪拽讜诐 砖讬爪讗 诪砖诐 讚讛讻讗 讞专诐 讝讛 讗拽专拽驻转讗 讚讙讘专讬 诪讜谞讞 注讻"诇 讜注"砖 注讜讚 讘砖"讱 住拽驻"讚 诪砖诪注 诪诇砖讜谉 讛专"诪 讗诇砖拽专 讚讜拽讗 讞专诐 讗讘诇 拽讘诇转 讛讗讘讜转 讗讬谞讜 讞诇 讗拽专拽驻转讗 讚讙讘专讗 诪砖"讛 谞讬转拽转 讛讙讝专讛 诪诪拽讜诐 诇诪拽讜诐 讗诐 讗讬谉 讚注转讜 诇讞讝讜专 诇讻讛"驻 讗诪谞诐 讘讞讜"讬 讛谞"诇 诪讘讜讗专 讚讙诐 讻诇 拽讘诇转 讗讘讜转 讗拽专拽驻转讗 讚讙讘专讗 诪讜谞讞 讗驻讬' 讘诪爪讜诇转 讬诐 转讞讜诇 注诇讬讜 讗诇讗 诪住转诪讗 诇讘 讛诪拽讘诇讬诐 诪转谞讛 注诇讬讛诐 砖讬讛讬讛 专拽 注诇 讛拽讛诇讛 砖讛讬讗 拽讬讬诪转 讗讘诇 讘谞讬讛诐 砖讬砖转讚讻讜 讜讬砖讗讜 谞砖讬诐 讘诪拽"讗 讜讗讬谉 讚注转诐 诇讞讝讜专 诇讗 讬讞讜诇 注诇讬讛诐 讗讘诇 诇注讜诇诐 诪讜谞讞 讛讻诇 讗拽专拽驻转讗 讚讙讘专讗 注"砖. 讜诇驻"讝 诇驻讬 讛诪讘讜讗专 诪讚讘专讬 讛专诪讗"诇 讻诇 砖诪讜谞讞 讗拽专拽驻转讗 讚讙讘专讬 诇讗 讬讜注讬诇 砖讬谞讜讬 诪拽讜诐 讜讗"讻 讛"谞 谞讛讬 砖诇讘诐 讛转谞讜 注诇讬讛诐 砖讗诐 讬讞讬讚讬 讘谞讬讛诐 讬注拽专讜 讚讬专转诐 诇诪拽"讗 诇讗 讬转讞讬讬讘讜 讗诇讗 注诇 拽讘讜抓 讛拽讛诇 讬讛讬讛 讛拽讘诇讛 诪"诪 讗诐 讙诐 讻诇 讛拽讛诇 讙讜诇讬诐 诪讞讜诪转 讛注讬专 讛讛讬讗 讜诪转讬讬砖讘讬诐 讘诪拽"讗 讗讬谉 讛注讬专 讜诪讙讚诇讜转讬讛 讙讜专诪讬诐 讗讱 讘讻诇 诪拽讜诐 砖讛诐 讗拽专拽驻转讬' 诪讜谞讞 讜诇讗 砖讻讬讞讬 砖讬讛讬讛 讻诇 讛拽讛诇 讙讜诇讬诐 诪诪拽讜诪诐 砖讬讛讬讛 诇讘 讘"讚 诪转谞讛 注"讝 讜讛谉 讛谞讛 讚讘专讬 讛讬专讜砖诇诪讬 砖讛讬讛 诪住讜驻拽 讘注讬专 砖讙诇讜 讗谞砖讬' 诪诪拽讜诪诐 讗讬 谞讬诪讗 讚讻讬讜谉 砖讗讬谉 讚注转诐 诇讞讝讜专 谞转讘讟诇讛 拽讘诇讛 专讗砖讜谞讛 讗讜 讚诇诪讗 讗拽专拽驻转讗 讚讙讘专讗 诪讜谞讞 讜讗讬谉 讛诪拽讜诐 讙讜专诐 讜驻砖讬讟 诪注讜讘讚讗 讚讘谞讬 诪讬砖谉 砖讗讬谉 讬讻讜诇讬谉 诇砖谞讜转 讜注"讻 诪砖讜诐 讚讛讙讝专讛 讗拽专拽驻转讗 讚讙讘专讗 讜讗"讻 讗驻讬' 谞注转拽讜 诪诪拽讜诪诐 谞诪讬:


讜讘讝讛 讝讻讬谞讜 诇讛讘讬谉 驻住拽 讛专诪讘"诐 驻"讞 诪讛' 讬"讟 砖讛讜讗 诇砖讜谉 砖"注 讗"讞 住讬' 转住"讞 住注讬' 讚' 讜驻讬' 诪讛专砖讚"诐 住讬' 讟"讜 注驻"讬 诪砖诪注讜转 讛"讛 讚诪讬讬专讬 讘专讬砖讗 讘讗讬谉 讚注转讜 诇讞讝讜专 讜讻' 讚住"诇 诇专诪讘"诐 讚诇注讜诇诐 讗拽专拽驻转讗 讚讙讘专讗 诪讜谞讞 讗驻讬' 讗讬谉 讚注转讜 诇讞讝讜专 诇注讜诇诐 诇讗 讬谞转拽 诪讙讜驻讜 讞讜诪专讬 诪拽讜诪讜 专拽 诪拽讜诐 砖讛诇讱 诇砖诐 爪专讬讱 诇注砖讜转 诪驻谞讬 讛诪讞诇讜拽转 讜讘讝讛 讬砖 讞讬诇讜拽 讘讬谉 讚注转讜 诇讞讝讜专 讜讛讜讗 专拽 砖诐 诇驻讬 砖注讛 讚诇诪讞诇讜拽转 讝诪谉 拽爪专 讻讝讛 诪讛谞讬 爪讬谞注讗 讜讻讬住讜讬 诪砖讗"讻 讗讬谉 讚注转讜 诇讞讝讜专 讜讚注转讜 诇砖拽讜注 诇注讜诇诐 诇讝讛 诇讗 诪讛谞讬 爪讬谞注讗 诇讗讜专讱 讬诪讬诐 注"砖. 讜讛谉 讛谞讛 讚讘专讬 讞拽 讬注拽讘 住讬' 转住"讞 讜诇讝讛 谞转讻讜谉 砖"讱 讬讜"讚 住讬' 专讬"讚 讜讻' 砖"讱 砖诐 讚讝讛 讛讜讗 讻住讜讙讬讗 驻住讞讬诐 讚诪转谞讬转讬谉 讘讗讬谉 讚注转讜 诇讞讝讜专 讜讗驻"讛 讘诪拽讜诐 砖讛诇讱 讗讬谞讜 讗诇讗 诪驻谞讬 诪讞诇讜拽转 讜讚诇讗 讻住讜讙讬讗 讞讜诇讬谉 讚住"诇 讛注讬拽专 讻诪拽讜诐 砖讛诇讱 诇砖诐 讜专拽 讗诐 讚注转讜 诇讞讝讜专 爪专讬讱 诇谞讛讜讙 讻诪拽讜诐 砖讬爪讗 诪砖诐 讜讻' 驻专"讞 讚住"诇 诇专诪讘"诐 住讜讙讬' 讞诇讜拽讜转 注"砖 讜讛讜讗 讚讜讞拽 讚讛专讬 讘砖谞讬 讛住讜讙讬讜转 转讬' 专' 讗砖讬 讗讘诇 讛讻讜谞讛 专"讝 讜专讘讘"讞 诪讞讜诇拽讬诐 讜专讘 讗砖讬 讘驻住讞讬诐 转讬' 住讘专转 专讘讘"讞 讚住"诇 诪转谞讬' 讘讗讬谉 讚注转讜 诇讞讝讜专 讜专"讗 讘讞讜诇讬谉 转讬' 住讘专转 专"讝 讚诪讜拽讬 诪转谞讬' 讘讚注转讜 诇讞讝讜专 讜诪"诪 爪"注 诪"讟 驻住拽 讻专讘讘"讞 讜砖讘讬拽 诇讚专"讝 讚讛讜讛 讘转专讗. 讜谞诇注"讚 专讘讘"讞 讻专讘讜 专' 讬讜讞谞谉 住"诇 讚讗"诇 诇讘谞讬 讘讬砖谉 讗诇 转讟讜砖 讻讜' 讜诪讜谞讞 讗拽专拽驻转讬' 讜诇讗 讬谞转拽 注"讬 谞住讬注讛 诪诪拽讜诐 诇诪拽讜诐 注"讻 诪讬转讜拽诐 诇讬讛 诪转谞讬' 讘讗讬谉 讚注转讜 诇讞讝讜专 讗讱 专"讝 讗驻砖专 诇讗 住"诇 讛讗 讜讻谉 讬砖 诇讛讜讻讬讞 拽爪转 讚讘诪住' 讘讬爪讛 讚' 注"讘 讗专"讝 讻讜讜转讬讛 讚专讘 讗住讬 诪住转讘专讗 讚拽讚讜砖讛 讗' 讛讬讗 讚讛专讬 讬讚注讬' 讘拽讘讬注讗 讚讬专讞讗 讜注讘讚讬谞谉 转专讬 讬讜诪讗 讜驻专砖"讬 注"讻 讞讻诪讬诐 讛讟讬诇讜 讞拽 拽讘讜注 讜讗讘讬讬 讚讞讬 讜诪住讬拽 诪谞讛讙 讗讘讜转讬谞讜 讘讬讚讬谞讜 驻专砖"讬 诇讗 讛讟讬诇讜 讞专诐 注诇讬谞讜 讗诇讗 诪讗诇讬讛诐 讛谞讛讬讙讜 讗讘讜转讬谞讜 讻诪讜 砖讛讬讛 讘砖注讛 砖讛讬讛 住驻拽 注"讻 注讚讬讬谉 讘' 拽讚讜砖讜转 讛谉 注"砖 讜讘讞讬' 砖诐 讘讗专转讬 讛注谞讬谉 讘讘讬讗讜专 讛讬讟讘 讘注讝讛"讬 谞诪爪讗 讚专"讝 诇讗 讘注讬 诇诪讬诪专 诪谞讛讙 讘诇讗 砖转拽谞讜诐 讞讻诪讬诐 讜讛讟讬诇讜 注诇讬谞讜 讚讗"讻 诇讗 讛讬讬谞讜 诪讞讜讬讘讬诐 讘诪谞讛讙 讗讘讜转讬' 讻讬 诪讛 诇谞讜 讜诇讛诐 讜诇驻讬 砖讬讟转讜 讝讛 砖讗讬谞讜 转诇讜讬 讗拽专拽驻转讗 讚讙讘专讗 讜讻砖讬注讝讜讘 诪拽讜诪讜 讘讟诇 诇讬讛 讙讝专转诐 诪注诇讬讜 注"讻 诪讜拽讬 专"讗 诪转谞讬' 讗诇讬讘讬' 讘讚注转讜 诇讞讝讜专 诪砖讗"讻 诇专讘讘"讞. 讜讛砖转讗 讻讬讜谉 讚拽讬"诇 讘讬"讟 砖诇 讙诇讬讜转 讘' 拽讚讜砖讜转 讛诐 讜诪谞讛讙 讗讘讜转讬谞讜 讘讬讚讬谞讜 讗"讻 讛诇讻讛 讻专讘讘"讞 讘驻住讞讬诐 讜诇讗 讻专"讝 讘讞讜诇讬谉 讜诇拽诪谉 讗讬"讛 讬讘讜讗专 讛专诪讘"诐 讘讗讜驻谉 讗讞专:


转讜 讗诪专讬谞谉 讘讬专讜砖诇诪讬 注诇 讛讱 注讜讘讚讗 讚诪讬砖讗 讜讗讬谉 讗讚诐 谞砖讗诇 注诇 谞讚专讜 转诪谉 诪砖谞讚专 谞砖讗诇 讘专诐 讛讻讗 讗讘讜转讬讻诐 谞讚专讜 讜讛讚专 驻专讬讱 讻砖"讻 讬讛讬讜 诪讜转专讜' 讜诪住讬拽 专讘讬 讻专讘讜 专' 讬讛讜讚讛 住"诇 讚诪讚讬谞讗 讗住讜专 诇驻专砖 诇讬诐 讛讙讚讜诇 讜谞讚讞拽讜 讘讝讛 诇讗讬讝讛 专' 讬讛讜讚讛 谞转讻讜谉 讜讘诪拽"讗 讻转讘转讬 讚讗讬谉 诪驻专讬砖讬谉 诇讬诐 住诪讜讱 诇砖讘转 讗诇讗 诇讚讘专 诪爪讜讛 讻诪讘讜讗专 驻"拽 讚砖讘转 讜讗讬谞讛讬 诇讗 讛讬讜 爪专讬讻讬' 诇爪讜专讱 诪讝讜谞讜转 讜驻专谞住讛 讗诇讗 诇讛专讜讬讞 讜讘讝讛 驻诇讬讙讬 专"讬 讜专讘谞谉 专"驻 讗诇讜 诪讙诇讞讬' 讗讬 诪拽专讬 讚讘专 诪爪讜讛 讗讜 诇讗 讜注讬' 砖诐 讬"讚 注"讗 讜注诪讙"讗 住讬' 专诪"讞 住拽讬"讟 讜讗讬谉 诇讛讗专讬讱 讘讝讛. 讜讛讗 讚诇讗 讛转讬专 专"讬 诇讗谞砖讬 讘讬砖谉 讜诇讜诪专 砖诇讗 讛讬讛 诇讛诐 驻转讞 讞专讟讛 讚讜讞拽 砖讛专讬 讛讬讜 讟讜注谞讬诐 讗谞谉 诇讗 讗驻"诇 讜诪"砖 讘转砖讜' 讝讻专讜谉 讬讜住祝 讚祝 驻' 注"讘 讚注谞讬讜转 讛讜讛 谞讜诇讚 讜讘驻专讟 砖讬注谞讜 讻诇 讘谞讬 讛注讬专 诇讗 谞诇注"讚 讚讛讻讗 诇讗 讛注谞讜 讗诇讗 砖讗讘讜转讬讛诐 讛讬讜 诪讜驻诇讙讬诐 讘注砖讬专讜转 讜诇讗 谞爪专讻讜 诇讻讱 讜讗讬谞讛讬 讛讜讛 讻专讜讘讗 讚注诇诪讗 讜讻谉 诪砖诪注 诪诇砖讜谉 专砖"讬 讜讝讛 讗谞讬谞讜 谞讜诇讚 讚讚讜拽讗 注谞讬讜转 砖讛讜讗 讻诪讬转讛 讻讚讬诇讬祝 诪诪转讜 讻诇 讛讗谞砖讬诐 讘谞讚专讬诐 住"讚 讘' 讜讗"讻 拽' 讜诇驻诪"砖 驻专"讞 讚诇专诪讘"谉 讜讻诪"砖 专"谉 讚诪谞讛讙 砖讬砖 讘讜 住讬讬讙 诇讗 诪讛谞讬 讛转专讛 讗"砖 讗讘诇 诇砖讬' 转讜' 讜讛专讗"砖 讜讛讟讜专 拽砖讬' 讜转讬' 砖讛诐 讛讬讜 住讘讜专讬诐 砖讛诪谞讛讙 诪谉 讛讚讬谉 讜诇讗 讬讜注讬诇 讛转专讛 讜讬注谉 讻讬 诇讗 讛讬讜 讘谞讬 转讜专讛 诇讗 专爪讛 专"讬 诇讛讜讚讬注诐 讛讗诪转 注"砖 住讬' 转爪"讜 住讜"住 讞'. 讜诪讬讜砖讘 拽' 诪砖讗 诪诇讱 讗讛转讜' 砖讛拽' 诪讘讬转 砖讗谉 讜诪讗讬 拽讜砖讬' 讚诇诪讗 转"讞 讛讜讜 讜诇讗 讘谞讬 诪讚讬谞讛 讜诪讜转专 诇讛转讬专 诇驻谞讬讛诐 讜诇讛诐 谞诪讬 注"讬 砖讗诇讛 讜诇讛谞"诇 转讜' 诇砖讬讟转讬' 讛拽' 讚讛讗 讻' 驻专"讞 讘住讬' 砖讘讬注讬 讚讘讬砖谉 讛讬讬谞讜 讘谞讬 讘讬转 砖讗谉 讻讚讗讬' 讘诪住' 诪讙讬诇讛 讘讬砖谞讬 讜讞驻谞讬 注"砖 讜诇讛谞"诇 诪讜讻讞 讚讘谞讬 讘讬砖谉 砖讛讜讗 讘讬转 砖讗谉 诇讗讜 讘谞讬 转讜专讛 讛讜讛 诪讚诇讗 讛转讬专 诇讛诐 讜讬驻讛 讛拽' 讜讘住驻专 讬讚 讚讜讚 讛拽' 讗转讜' 住讜祝 注讬专讜讘讬谉 讜砖诐 爪"注. 讜诪讬讜砖讘 谞诪讬 诪讛 砖讻转讘 专"谉 讚诪谞讛讙 讘讟注讜转 谞诪讬 讗讬谉 诇讛转讬专 讘驻谞讬讛诐 讜诇讚讬讚讬' 拽' 拽讜' 转讜' 诪讘讬转 砖讗谉 讜讻谉 讻转讘讜 讗讞专讜谞讬诐 讜诇讛谞"诇 谞讬讞讗 讚专"谉 诇砖讬' 住"诇 谞讚专 诇住讬讬讙 讗讬谉 诇讜 讛讬转专 讗"讻 讛讗 讚诇讗 讛转讬专 专"讬 诇讗谞砖讬 讘讬砖谉 诪驻谞讬 砖讗讬谉 诇讜 讛讬转专 讜诇注讜诇诐 讬"诇 转"讞 讛讬讜 讜诇拽"诪 拽' 转讜' 诪专讘讬 砖讛转讬专 讘讬转 砖讗谉 诪讬讛讜 讘专讚讘"讝 讞"讗 住讬' 注"讙 讻' 讚讘讬转 砖讗谉 砖讛转讬专 专讘讬 诪驻谞讬 砖讛讬讛 讘讜 诪讻砖讜诇 诇专讘讬诐 讜诇讗 驻讬' 诪讛讜 讗驻砖专 讚讗转讬 诇讗驻专讜砖讬 谞诪讬 诪驻讟讜专 注诇 讛讞讬讜讘. 注讜讚 砖诐 讘讬专讜砖诇诪讬 谞讬讞讗 诪诪拽讜诐 砖注讜砖讬' 诇诪拽讜诐 砖讗讬谉 注讜砖讬谉 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 讜讬讘讟诇 砖讛专讬 讻诪讛 讘讟讬诇讬诐 讬砖 讘讗讜转讜 诪拽讜诐 专' 住讬诪谉 讘砖诐 专"讬 讘诪转诪讬讛 谞"诇 诇驻专砖 讻诪讜 讻诇 讛诪讟讬诇 转讻诇转 讘住讚讬谞讜 讘讬专讜砖诇诐 讗讬谞讜 讗诇讗 诪谉 讛诪转诪讬讛讬诐 讛"谞 讘诪转诪讬' 砖诪转诪讬讛 讛注讜诇诐 注诇讬讜 讜诪驻专砖 讛讻讗 诪砖谞转讬谞讜 讜诇讗 讬砖谞讛 诪驻谞讬 讛诪讞诇讜拽讜转 讝讛 砖讗讬谞讜 注讜砖讛 讘诪拽讜诐 砖注讜砖讬' 诇讗 讬砖谞讛 砖讬谞讜讬 讝讜 诪驻谞讬 讛诪讞诇讜拽讜转 砖讘讬谉 讛诪谞讛讙讬诐 砖讬专讙讬砖讜 砖讗讬谞讜 注讜砖讛 诪驻谞讬 讞讬诇讜拽 诪驻谞讬 诪谞讛讙 讛诪拽讜诪讜转 讗诇讗 讬注砖讛 注爪诪讜 讻讗诇讜 诪诇讗讻讛 诇讬"诇 讜诇讗 讬注砖讛 讘讗讜驻谉 砖讬转诪讬' 诪"讟 谞专驻讬诐 讛诐 谞专驻讬诐 讜讬爪讟专讻讜 诇讜诪专 诪驻谞讬 讞讬诇讜拽讬 诪谞讛讙讬诐 讗诇 讬注砖讛 讻谉 讜讗驻砖专 砖讙诐 讻讜讜谞转 专讘讗 砖讗诪专 讗讬谉 讘讝讛 讛砖讬谞讜讬 诪驻谞讬 讛诪讞诇讜拽讜转 驻讬' 讗讗讚诐 拽讗讬 砖诇讗 讬转专讗讛 讘驻谞讬讛诐 砖讬讛讬讛 讘砖讬谞讜讬 讝讛 诪驻谞讬 诪讞诇讜拽讜转 诪谞讛讙讬诐 讜诪讝讛 讬爪讗 诇专诪讘"诐 诪"砖 讜诇讗 讬转专讗讛 讘驻谞讬讛诐 注"砖. 讜诇专讘讗 诪驻专砖讬' 讜诇讗 讬砖谞讛 诪驻谞讬 讛诪讞诇讜拽讜转 讘' 讻讜讜谞讜转 讚讘诪拽讜诐 砖讗讬谉 注讜砖讬' 讛讜讗 谞诪讬 诇讗 讬注砖讛 讗注驻"讬 砖注讬拽专讜 讻诪拽讜诐 砖讬爪讗 诪砖诐 讗驻讬' 讗讬谉 讚注转讜 诇讞讝讜专 诪"诪 诇专诪讘"诐 讛讻诇 讗拽专拽驻转讬' 讛讜讗 讜诇讗 转诇讬' 讘诪拽讜诐 讻诇诇 诪"诪 诇讗 讬注砖讛 诪驻谞讬 讛诪讞诇讜拽讜转 讜讘诪拽讜诐 砖注讜砖讬谉 讜讛讜讗 讗讬谞讜 注讜砖讛 诇讗 讬砖谞讛 讗讜转讛 讛砖讬谞讜讬 讻诪驻谞讬 诪讞诇讜拽讜转 诪谞讛讙讬诐 讗诇讗 诇讗 讬转专讗讛 讘驻谞讬讛诐 讜讛讗讬 诇砖讜谉 诇讗 讬转专讗讛 讛讜讗 诇砖讜谉 讘专讬讬转讗 讘诪住' 转注谞讬转 讬' 讘' 讜诪讬讬转讬 诇讬讛 讘砖"注 讗"讞 住讬' 转拽注"讚 住注讬祝 讙' 注"砖 讜拽"诇:


注讚 讞爪讜转. 讻' 转讜' 讚诪讞爪讜转 讜讗讬诇讱 诪讚讬谞讗 讗住讜专 讜讛讗 讚诇讗 讗住专讜 讘讻诇 讬讜诐 诪砖讜诐 转诪讬讚 讚讻转讬讘 讜讗住驻转 讚讙谞讱 讜讻' 讚诪砖诪注 讚诪讚讗讜专讬' 讗住讜专 讜讛谞讛 讘讞讙讬讙讛 讬"讝 讘' 转讜讚"讛 讗诇讗 诇讗讜 讻讜' 讻' 诇讛讚讬讗 砖讗讬谞讜 讗诇讗 诪讚专讘谞谉 讜爪"诇 讚诪"诪 诪讬讬转讬 砖驻讬专 诪讜讗住驻转 讚讙谞讱 讚诪讛 砖谞诪爪讗 讘驻讬专讜砖 讘拽专讗 诇讛转讬专 诇讗 讬讗住专讜 讞讻诪讬诐 讻诪"砖 转讜' 驻' 讗讬讝讛讜 谞砖讱 讜讘讚讜讻转讬 讟讜讘讗 讜注砖"讛 讘转讜' 讛谞"诇 诪讘讜讗专 砖诐 讚讘讬讜诐 讛拽专讘谉 诇讗 谞讗住专 讘诪诇讗讻转 讗讜讻诇 讜讻讚讜诪讛 讜讻谉 讘讚讬谉 讚诇讗 注讚讬祝 诪讬"讟 讚诇讗 谞讗住专 讘讜 诪诇讗讻转 讗讜讻诇 讜讘讝讛 诪讬讜砖讘 诪"砖 讘爪诇"讞 讘砖诐 讛专讗"诐 讘讘讬讗讜专讬 住诪"讙 砖讛拽' 讚讛"诇 诇讗转讜讬讬 诪砖砖转 讬诪讬诐 转注讘讜讚 讜注砖讬转 讻诇 诪诇讗讻转讱 讚诪讜拽讚诐 讜拽' 讝讜 诇讬转讗 讚讗"诇 砖砖转 讬诪讬诐 讬注砖讛 诪诇讗讻转讜 诇讗讜讻诇 谞驻砖 讜讘讬讜诐 讛砖讘讬注讬 砖讘转 诇讗 讬注砖讛 砖讜诐 诪诇讗讻讛 讻诇诇 讗讘诇 诪讜讗住驻转 讚讙讙讱 诪讬讬转讬 砖驻讬专 砖讛讜讗 诪诇讗讻转 注讘讜讚讛 讜讗讬谉 诇讛拽' 谞诪讬 诪讚讗爪讟专讬讱 讘讬"讟 讻诇 诪诇讗讻转 注讘讜讚讛 诇"转 砖"诪 讚讘讞讜诇 诪讜转专 讝"讗 讚讘讬"讟 讘诇"转 讜讘讞讜诇 讗讬住讜专讗 讘注诇诪讗 讗讘诇 诪讜讗住驻转 诪讬讬转讬 砖驻讬专 讜驻砖讜讟:


诪拽讜诐 砖谞讛讙讜 砖诇讗 诇注砖讜转 讗讬谉 注讜砖讬谉 诇砖讬' 讛转讜' 讜讛专讬"祝 讜讛专讗"砖 讜讛专诪讘"谉 讜专讜讘 讛驻讜住拽讬诐 讙诐 讘讝讛"讝 讗讬转讗 诇讛讱 诪谞讛讙讗 讗注"讙 讚诇讬讻讗 拽专讘谉 讚诇讗 讻讛专讝"讛 讚讛专讬 拽讬"诇 讚讘专 砖谞讗住专 讘诪谞讬谉 讗注"讙 讚讘讟诇 讛讟注诐 诇讗 讘讟诇 讛转拽谞讛 讜诪讬讬转讬 专讗讬' 诪诇拽诪谉 拽"讞 讗' 专"砖 讛讜讛 讬转讬讘 讘转注谞讬' 讻诇 诪注诇讬 讬讜诪讗 讚驻住讞讗 讜讘注讬 诇诪讬诪专 诪砖讜诐 驻住讞讗 讜住"诇 讻专讬讘"讘 讚诪爪驻专讗 讝诪谞讬' 注"砖 讗注驻"讬 砖讻讘专 讞专讘 讛讘讬转 讘讬诪讬讜 讜诇注"讚 专讗讬' 讝讜 讗讬谞讛 诪讻专注转 诇驻诪"砖 讛诪讙"讗 住讬' 讟' 住拽"讝 讘砖诐 转' 讛专讗"砖 讚讚讜拽讗 讻砖讛讟注诐 讗讬谞讜 讬讚讜注 诇讻诇 讗讝 讗诪专讬' 讻砖讘讟诇 讛讟注诐 诇讗 讘讟诇讛 讛转拽谞讛 诪砖讗"讻 讘讟注诐 讬讚讜注 讜讗"讻 讘砖诇诪讗 诇讗住讜专 讗讻讬诇讛 诪爪驻专讗 讝讛 讛讟注诐 讗讬谞讜 讬讚讜注 砖讛专讬 讗驻讬' 诇专讬讘"讘 讚住"诇 驻住讞 诪爪驻专讗 讝诪谞讬' 诪"诪 诇注讜诇诐 诇讗 讗讬专注 砖砖讞讟讜 驻住讞 讘爪驻专讗 讗诇讗 讻讬讜谉 讚讚讬注讘讚 讻砖专 诪爪驻专讗 讗住讜专 讘讗讻讬诇讛 诇驻讬 讗讜转讛 讛讛"讗 讗"讻 讗讬谉 讟注诐 讝讛 讬讚讜注 砖诪砖讜诐 驻住讞 讛讜讗 讙诐 讻讬 讗讬谞讜 谞诪爪讗 讘砖讜诐 拽专讘谉 砖讬讛讬讛 讬讜诐 讛拽专讘转讜 讗住讜专 讘讗讻讬诇讛 诇讻谉 诇讗 讘讟诇讛 讛转拽谞讛 讘讘讟讜诇 讛讟注诐 诪砖讗"讻 讗讬住讜专 诪诇讗讻讛 谞讜讚注 砖讛讜讗 诪砖讜诐 拽专讘谉 砖讛专讬 讘讻诇 讛砖谞讛 讻砖诪拽专讬讘讬诐 拽专讘谉 讗住讜专 讘诪诇讗讻讛 讘讬讜诪讬' 讗"讻 讘讘讬讟讜诇 讛讟注诐 讬转讘讟诇 讛转拽谞讛 讜讗讜诇讬 诇讗 住"诇 讻转砖' 讛专讗"砖 讘讞诇讜拽 讝讛 讜讛专讗"砖 诇讗 诪讬讬转讬 专讗讬讛 诪专"砖 讚诇拽诪谉 拽"讞 讗' 讜诪讘讬讗 诪诪专讞拽 诇讞诪讜 诪专"讗 讘"专 爪讚讜拽 砖讛讬' 诪讘谞讬 住谞讗讘 讘谉 讘谞讬诪讬谉 注"砖 讜诇驻讬 讛谞"诇 讗"砖 讚诇讟注诪讬' 讗讝诇 讜诇讗 讛讜诪"诇 专讗讬讛 讛谞"诇 讗讱 讙诐 注诇 专讗讬转讜 讬砖 诇讛砖讬讘 诇驻诪"砖 讛诪讙"讗 专住讬' 转住"讞 讜住讬' 转专"抓 住拽讻"讘 讚讚讘专 讛谞讗住专 专拽 诪砖讜诐 讞砖砖讗 讻砖注讘专讛 讛讞砖砖讗 注讘专讛 讛转拽谞讛 讗"讻 讬砖 诇讞诇拽 讙诐 讘讝讛 讚诪讛 砖谞讛讙讜 诇注砖讜转 讬"讟 讜诇讗住讜专 讘转注谞讬转 讘讬讜诐 讛拽专讬讘讜 拽专讘谞讜 讗讬谞讜 诪砖讜诐 讞砖砖讗 诇讻谉 诇讗 讬转讘讟诇 讘讘讬讟讜诇 拽专讘谉 注爪讬诐 诪砖讗"讻 讗讬住讜专 诪诇讗讻讛 谞讛讬 讚讘砖注转 讛讛拽专讘讛 讘讚讬谉 讛讜讗 砖讬讗住专 讘诪诇讗讻讛 讻诪"砖 讘讬专讜砖诇诪讬 砖讗讬谞讜 讘讚讬谉 砖讬讛讬讜 诪拽专讬讘讬诐 拽专讘谞讜 讜讛讜讗 讬驻谞讛 诇讻专诪讜 讜讝讬转讜 诪"诪 砖讬讛讬讛 讗住讜专 讻诇 讛讬讜诐 讗讜 诪讞爪讜转 讜讗讬诇讱 诇驻谞讬讜 讜诇讗讞专讬讜 讗讬谞讜 讗诇讗 诪砖讜诐 讞砖砖讗 砖诪讗 讬讗专注 驻转讗讜诐 讗讜转讛 讛砖注讛 讜诇讗 讬讛讬讛 驻谞讜讬 讗"讻 讘注讘讜专 讛讞砖砖讗 转转讘讟诇 讛转拽谞讛 讜诇拽' 讛专讗砖讜谞讛 讬"诇 讚讙诐 讛讻讗 诇讗 谞讜讚注 讛讟注诐 讚讘拽专讘谞讜转 爪讬讘讜专 诇讗 谞讗住专讛 诪诇讗讻讛 讚讬诇驻讬' 诪转诪讬讚 讜驻住讞 谞诪讬 拽专讘谉 爪讬讘讜专 讛讜讗 讜住讘专讗 讝讜 讗讬转讗 讘诇讞"诪 驻"讞 诪讛' 讬"讟 讜驻专"讞 住讬' 转住"讞 讜讗"讻 住讜讘专讬诐 砖诇讗 诪砖讜诐 驻住讞 谞讗住专讛 诪诇讗讻讛 讜拽爪转 专讗讬讛 诇讟注讜转 讝讛 砖讘讻诇 讛拽专讘谞讜转 谞讗住专讛 诪诇讗讻讛 诪爪驻专讗 讜讛讻讗 诪讞爪讜转 讜讗"讻 诇讗 谞讜讚注 讛讟注诐 讜讘讚讬谉 讛讜讗 砖诇讗 转讘讟诇 讛转拽谞讛 讜讘讝讛 讬讜讘谉 讛诪砖讱 讛转讜' 砖诇讗讞专 砖讛注转讬拽讜 讛讬专讜砖诇诪讬 讜讛讗专讬讻讜 讘讜 住讬讬诪讜 讚讙诐 讘讝讛"讝 讗住讜专 讜讛讬讬谞讜 讻谞"诇 诇讛讜讚讜注 砖诇讗 谞讜讚注 讛讟注诐 讜拽"诇:


讗讬谉 注讜砖讬谉. 讛讬讬谞讜 讗讬住讜专讗 讜诇讗 诪砖讜诐 住讬' 讘专讻讛 讚讗诇"讛 讛"诇 诇驻专砖 讚谞"诪 讟讜讘讗 讚讻"诪 砖谞讗住专 诪砖讜诐 住讬诪谉 讘专讻讛 诪讜转专 诇注砖讜转 讗讜转谉 诪诇讗讻讜转 砖讗讬谉 讘讛诐 住讬' 讘专讻讛 讘诇讗"讛 诇拽诪谉 讘砖诪注转讬谉 讜诪讚拽讗诪专 住转诐 砖"诪 讗讬住讜专讗 谞诪讬 讗讬讻讗 讜讛讬讬谞讜 讚拽讗诪专 讛砖"住 讘注"驻 诪砖诪转讬谞谉 诇讬' 讻讜' 讚讚讘专 讝讛 诪讘讜讗专 讘诇砖讜谉 讛诪砖谞讛 讜讬讜讘谞讜 讚讘专讬 讛诪专砖"讗 讘转讜' 砖讻' 诇讻谉 诇讗 诪砖谞讬 讛砖"住 讚注"驻 讗住讜专 诪谉 讛转讜专讛 讚讝讛 诇讗 谞讝讻专 讘诪砖谞讛 讗注"讙 讚砖诪讜转讬 谞诪讬 诇讗 谞讝讻专 讘诪砖谞讛 讜讛讗"砖 讚诪讜讻讞 砖讗讬谞讜 诪砖讜诐 住讬' 讘专讻讛 讘注诇诪讗 讗诇讗 讗讬住讜专讗 讗讬讻讗 讜诪诪讬诇讗 诪砖诪转讬谞谉 诇讬' 讜注爪诇"讞:





驻谞讬 讬讛讜砖注

讘诪砖谞讛 诪拽讜诐 砖谞讛讙讜 诇注砖讜转 诪诇讗讻讛 讻讜' 诪拽讜诐 砖谞讛讙讜 砖诇讗 诇注砖讜转 讗讬谉 注讜砖讬谉 讜驻专砖"讬 讻讚讬 砖诇讗 讬讛讗 讟专讜讚 讘诪诇讗讻讛 讜讬砖讻讞 讘讬注讜专 讞诪爪讜 讜砖讞讬讟转 讛驻住讞 讜转讬拽讜谉 诪爪讛. 讜讛拽砖讛 讛专讘 讛诪讙讬讚 讚讗"讻 注专讘 住讜讻讜转 谞诪讬 讟专讜讚 讘注砖讬讬转 住讜讻讛 讜诪砖讜"讛 诪驻专砖 讻诪"砖 讛转讜住' 讘砖诐 讛讬专讜砖诇诪讬 讚讟注诪讗 诪砖讜诐 讛拽专讘转 讛驻住讞 讜讘讗诪转 诪砖讜诐 讛讗 诇讗 讗讬专讬讗 讚谞专讗讛 讚专砖"讬 讘注爪诪讜 谞讝讛专 诪讝讛 讜讻转讘 诇砖讜谉 讚砖诪讗 讬砖讻讞 讜讝讛 诇讗 砖讬讬讱 讗诇讗 诇注谞讬谉 讘讬注讜专 讞诪抓 砖讗讬谞讜 讗诇讗 诇砖注讛 拽诇讛 讜讻谉 讘砖讞讬讟转 讛驻住讞 讚讬砖 讘谞讬 讗讚诐 砖谞诪谞讬谉 注诇 驻住讞讬谉 砖诇 讗讞专讬诐 讜讝讛 诇砖注讛 注讜诪讚转 讜讻谉 讘转拽讜谉 诪爪讛 诇爪讜专讱 讛诇讬诇讛 讜诪砖讜诐 讛讻讬 讘讻诇 讛谞讬 讗讬讻讗 诇诪讬讞砖 砖讗诐 讬讛讗 讟专讜讚 讘诪诇讗讻讛 讙诪讜专讛 讬讘讜讗 诇讬讚讬 砖讻讞讛 诪砖讗"讻 讘注砖讬讬转 住讜讻讛 讛讬讗 讙"讻 诪诇讗讻讛 讙诪讜专讛 讜讗讚专讘讗 讚专讻讜 诇讛转注住拽 讘讛谉 讘讬诪讬诐 砖讘讬谉 讬讛"讻 诇住讜讻讜转 讻讚讗讬转讗 讘诪讚专砖 讜诇拽讞转诐 诇讻诐 讜讘驻讜住拽讬诐 诪砖讜"讛 诇讬讻讗 诇诪讬讞砖 砖诪讗 讬砖讻讞 讜讻讬讜爪讗 讘讝讛 讻转讘 讘注诇 转讬"讟 注"砖. 讗诇讗 讚讘讬谉 诇驻讬专砖"讬 讜讘讬谉 诇驻讬' 讛转讜住' 讘砖诐 讛讬专讜砖诇诪讬 拽砖讬讗 诇讬 讚讗讻转讬 讗诪讗讬 砖讘讬拽 转谞讗 注讬拽专 讚讬谞讗 讚注砖讬讬转 诪诇讗讻讛 讘注"驻 讗讞专 讞爪讜转 讚诇讗 讗砖讻讞谉 讚转谞讬 诇讛 讘砖讜诐 讚讜讻转讗 讘诪砖谞讛 讜谞拽讬讟 诪谞讛讙讗 讚拽讜讚诐 讞爪讜转 讚讗祝 讚专砖"讬 讛专讙讬砖 讘讝讛 讘住诪讜讱 讘诇砖讜谉 讛讙诪专讗 诪讗讬 讗讬专讬讗 讜诪驻专砖 讚注讬拽专 诪转谞讬' 诇讚讬讜拽讗 讚讗讞专 讞爪讜转 讗转讬 讗诇讗 讚讗驻"讛 诇讗 驻住讬拽讗 讛讱 诪讬诇转讗 讚讛讗 讗讬讻讗 诇诪讬诪专 讚诇讗讞专 讞爪讜转 谞诪讬 讘诪谞讛讙讗 转诇讬讗 诪讬诇转讗 讗诇讗 讛讗 讚谞拽讬讟 拽讜讚诐 讞爪讜转 讛讬讬谞讜 诇讗砖诪注讬谞谉 讛讬讗 讙讜驻讗 讚讗驻讬诇讜 拽讜讚诐 讞爪讜转 讛讜讬 诪谞讛讙 讞砖讜讘 讘诪拽讜诐 砖谞讛讙讜 诇讗驻讜拽讬 诇讬诇讛 砖诇驻谞讬讛 讗讬 谞讛讙讜 诇讗 诪砖讙讞讬谞谉 讘讛讜 讻诪讜 砖驻讬专砖"讬 诇讛讚讬讗 讘专讬砖 诪讻讬诇转讬谉 讚讗驻讬诇讜 谞讛讙讜 讘讟诇讛 讚注转谉 讜注讜讚 讚诇驻讬专砖"讬 讚讛讻讗 讗讚专讘讗 讗讬讻讗 诇诪讬诪专 讗讬驻讻讗 讚诇讗讞专 讞爪讜转 拽讬诇 讟驻讬 讻砖讙诪专 讻诇 诪爪讜讜转 讘讬注讜专 讞诪抓 讜注砖讬讬转 讛诪爪讜转 讜讻讛"讙 诇驻讬' 讛转讜住' 诇注谞讬谉 拽专讘谉 驻住讞. 讜注讜讚 讚诇驻讬专砖"讬 讜讛转讜住' 拽砖讛 诪"讟 讚讘"砖 讚讗住专讜 讗驻讬诇讜 讘诇讬诇讛 讛讗 诇讗 砖讬讬讱 讛谞讱 讟注诪讬 讻诇诇 讜讗"讻 诪讚讘"砖 谞砖诪注 诇讘"讛 讚讗讬讻讗 谞诪讬 讟注诪讗 讗讞专讬谞讗. 讜诇讜诇讬 砖讗讬谞讬 讻讚讗讬 讛讬讛 谞"诇 诇驻专砖 讚注讬拽专 诪谞讛讙讗 讚讗讬住讜专 诪诇讗讻讛 拽讜讚诐 讞爪讜转 讛讬讬谞讜 诪砖讜诐 讚诇讗讞专 讞爪讜转 驻砖讬讟讗 讟讜讘讗 讚讗讬住讜专 讙诪讜专 讛讜讗 讜讛讬讬谞讜 诪砖讜诐 讚讻转讬讘 讘驻专砖转 讗诪讜专 讗诇讛 诪讜注讚讬 讛' 讜住诪讬讱 诇讬讛 讘讞讚砖 讛专讗砖讜谉 讘讗专讘注讛 注砖专 讘讬谉 讛注专讘讬诐 驻住讞 诇讛' 讜讗"讻 诪砖诪注 讚诪讛讗讬 砖注转讗 讚讬"讚 诇讗讞专 讞爪讜转 讗讬拽专讬 诪讜注讚 讜讛讬讬谞讜 诇注谞讬谉 讗讬住讜专 注砖讬讬转 诪诇讗讻讛 讻讞讜诇讜 砖诇 诪讜注讚 讗讬 诪讚讗讜专讬讬转讗 讗讜 诪讚专讘谞谉 讜诪砖讜"讛 讬砖 诪拽讜诪讜转 砖谞讛讙讜 讗驻讬诇讜 拽讜讚诐 讞爪讜转 诪砖讜诐 讙讚专 讚诇讗讞专 讞爪讜转 讚诇讗 诇讬讝诇讝诇讬 讘讬讛 讻讚讗诪专讬 谞诪讬 讘专讬砖 诪讻讬诇转讬谉 讚诇讗 诪爪讬谞讜 讬讜诐 砖诪拽爪转讜 诪讜转专 讜诪拽爪转讜 讗住讜专 讜诪讛"讟 讙讜驻讗 讗讬讻讗 诇诪讬诪专 讚讛讬讬谞讜 讟注诪讗 讚讘"砖 讚讗住讜专 讗祝 讘诇讬诇讛 讚诇讗 诪爪讬谞讜 砖讛讬讜诐 讗住讜专 讜讛诇讬诇讛 诪讜转专. 讻谞"诇 谞讻讜谉 讜讗驻砖专 诇驻专砖 讙"讻 砖讬讟转 讛讬专讜砖诇诪讬 注诇 讚专讱 讝讛 讜注讬讬谉 注讜讚 讘住诪讜讱:





诪专讗讬转 讛注讬谉

讗砖专讬 诪讬 砖讘讗 诇讻讗谉 讜转诇诪讜讚讜 讘讬讚讜. 诇驻讬 诪"砖 讘转砖讘"抓 诇转诇诪讬讚 诪讛专"诐 诪专讝"诇 讚讘注转 讛驻讟讬专讛 讘讗 诪诇讗讱 讜诪讝讻讬专讜 讻诇 讛转讜专讛 砖诇诪讚 注"砖 讗驻砖专 讚讜讚讗讬 爪专讬讱 讝讻讜转 讙讚讜诇 诇讝讛 讜谞讗诪专 讘讜 讗砖专讬 诪讬 砖讘讗 诇讻讗谉 讜转诇诪讜讚讜 讘讬讚讜 讚讝讻讛 讚讘讗 诪诇讗讱 讜讛讝讻讬专讜. 讜注诪"砖 讘驻转讞 注讬谞讬诐 讘住"讚:





驻转讞 注讬谞讬诐

讗砖专讬 诪讬 砖讘讗 诇讻讗谉 讜转诇诪讜讚讜 讘讬讚讜. 诪诇讘讚 讛驻砖讟. 讗驻' 讚讛讜讗 爪讚讬拽 讙诪讜专 讗讜 砖讘 讘转砖讜讘讛 砖诇讬诪讛 讜讻诇 转讜专转讜 讗砖专 注住拽 讛讬讗 讘专砖讜转讜 讜诇讗 讘讞诇拽讜 砖诇 讟讜专祝 讛住讟"讗 专拽 讗转讜 注诪讜 谞讗诪专 讘讜 讗砖专讬. 讗"谞 讘诪讛 砖驻讬专砖 诪讜专讬谞讜 讛专讘 诪讛专"讬 讝讗讘讬 讝诇讛"讛 讻诇 砖讬专讗转 讞讟讗讜 拽讜讚诪转 诇讞讻诪转讜 讞讻诪转讜 诪转拽讬讬诪转 讚谞拽讟 讞讻诪转讜 讘讻讬谞讜讬 砖讝讻讛 讜讛讜爪讬讗 诇讗讜专 讞诇拽讬 讛转讜专讛 讗砖专 拽讘诇讛 谞砖诪转讜 讘讛专 住讬谞讬 讜讘注讙诇 谞驻诇讜 谞讬爪讜爪讬 讛转讜专讛 讘住讟"讗 讜讛讜讗 讛注诇讛 讗讜转讛 讜讝讛讜 讞讻诪转讜 讛砖讬讬讱 诇砖专砖 谞砖诪转讜 诇讝讛 爪专讬讱 讬专讗转 讞讟讗. 讗讘诇 诪砖讻讞转 诇讛 诇驻讜诐 讞讜专驻讗 诇拽诇讜讟 诪讛讗讜讬专 砖讛讞讻诪讛 砖谞讗诪专讛 讘注诇诪讗 讜讻讘专 讛讬讗 诪讜爪讗转 讬砖 讘讜 讻讞 诇拽诇讜讟 注"砖 讘讗讜专讱. 讜讝"砖 讜转诇诪讜讚讜 讘讬讚讜 转诇诪讜讚讜 讚讬讬拽讗 讞诇拽讜 砖拽讘诇 诪讛专 住讬谞讬 讜注诇讬讜 谞讗诪专 讗砖专讬:

